Динда ҳаддан ошиш ва ғулув кетиш ҳақида » Тавҳид\n1,232 марта ўқилган\nБарча мақтовлар Аллоҳга хосдир. Биз Унга ҳамд ва истиғфорлар айтиб, ундан нафсимизнинг шумлиги ва амалларимизнинг ёмонлигидан паноҳ сўраймиз. Аллоҳ ҳидоят қилган кимсани адаштирувчи, адаштирган кимсани тўғри йўлга солувчи зот йўқдир. Мен «Ягона, шериксиз Аллоҳдан бошқа ҳақ илоҳ йўқ ва Муҳаммад Унинг бандаси ва расулидир» деб гувоҳлик бераман.\nДарҳақиқат Ислом – ҳаддан ошишликдан ҳоли бўлган мўътадил диндир. Мана шу Аллоҳ ва Расули соллаллоҳу алайҳи ва саллам эргашишликка васият қилган тўғри йўлдир. Аллоҳ таоло айтади: «Шунингдек (яъни ҳақ йўлга ҳидоят қилганимиз каби), сизларни бошқа одамлар устида гувоҳ бўлишингиз ва пайғамбар сизларнинг устингизда гувоҳ бўлиши учун ўрта (адолатли) бир миллат қилдик» (Бақара: 143).\nБироқ шайтон мусулмонларга қарши фитна қилишдан ғофил қолмайди ва бундан толиқмайди. Шайтонда фитнага соладиган ва залолатга бошлайдиган икки йўли бор. Биринчиси маъсиятларга мойил бўлган одамни, динга нисбатан ноқис ва совуққон муносабатда бўлишга чорласа, икикинчиси шайтон ибодат ва Аллоҳга итоатда тиришқоқ бўлганларни динда ғулув кетишликка чорлайди. Бундай одамга у динда ғулув кетишликни чиройлик қилиб кўрсатади, бу билан уни тўғри йўлдан адаштириб, ҳалок қилишни истайди. Аллома Ибнул Қоййим раҳимаҳуллоҳ шайтон макрларининг турларини зикр қила туриб шундай деди: «Баъзи салафлар айтишдики: «Аллоҳдан ҳар қандай амр келган бўлмасин, албатта шайтон бунда икки дастак таъсирга эга: ёки сусайиш ва ноқислик, ёки ҳаддан ошишлик ва ғулув. У бу ҳолатнинг бири орқали устун келишда давом этаверади». Атиги озчиликдан ташқари кўпчилик одамлар ушбу икки ҳолатдан биридалар: ёки ноқисликда, ёки ғулувда. Фақат озчиликкина Расулуллоҳ (соллаллоҳу алайҳи ва саллам) ва саҳобалари юрган тўғри йўлда мустаҳкам туришади» (Қаранг: «Иғосатул лаҳфан» 1/116).\nШайхулислом Ибн Таймия раҳимаҳуллоҳ дедилар: «Пайғамбар (соллаллоҳу алайҳи ва саллам) даврларида ўзини Исломга нисбат берувчилар, аммо ибодатда ғайратли бўлишига қарамай ундан учиб чиқиб кетганлар бўлган. Шундай экан ўзини Ислом ва Суннатга нисбат берувчи, бугунги кунда турли сабабларга кўра Ислом динидан турли сабаблар билан чиқиб кетиши мумкинлигини билиб олсин. Бу сабаблардан бири ғулув бўлиб, Аллоҳ Ўзининг китобида уни қоралаган» (Қаранг: «Мажмуъул фатава» 3/383).\nАллоҳ таоло айтади: «(Эй Муҳаммад соллаллоҳу алайҳи ва саллам), айтинг: «Сизларга қилган иш-амалларидан энг кўп зиён кўргувчи кимсаларнинг хабарини берайликми?! Улар қилган саъй-ҳаракатлари ҳаёти дунёдаёқ йўқ бўлиб кетган-у, аммо (нодонликлари сабабли) ўзларини чиройли — яхши амал қилаётган кишилар, деб ҳисоблайдиган кимсалардир!»» (Каҳф: 103-104).\nИбн Касир раҳимаҳуллоҳ деди: «Ушбу оят умумий бўлиб, тўғри қилаётгани ва амаллари қабул бўлаётганини гумон қилиб Аллоҳга жорий қилинмаган услубда ибодат қилаётган барчага тегишлидир. Аслида эса у адашяпти ва амаллари рад қилинади» (Қаранг: «Тафсир Ибн Касир» 3/174).\nДиндаги ғулув – бидъат, куфр ва ширк, асоссиз такфир, ноҳақ қон тўкишнинг сабабидир. Бу ишнинг оқибати ҳалок қилувчи ва улкан гуноҳлар бўлгани, унинг қанчалик ёмон эканига далолат қилади.\nДинда ғулув кетиш қатъий ҳаром ва ҳалок қилувчи йўл экани ҳақида Қуръон ва Суннатдан далиллар\nАллоҳ субҳанаҳу ва таолонинг шариатида диндаги ғулув ва ҳаддан ошишлик ҳаром экани борасида қатъий кўрсатмалар мавжуд. Аллоҳ таоло яҳудий ва насороларга хитоб қилиб айтади: «Айтинг: «Эй аҳли китоб, динингизда ғулув кетманг ва (Ислом келишидан) илгари йўлдан озган ва кўпларни йўлдан оздирган ҳамда тўғри йўлдан чиқиб кетган қавмнинг нафси ҳаволарига эргашманг!» (Моида: 77).\nШайхулислом Ибн Таймия раҳимаҳуллоҳ деди: «Ушбу умматдан кимки насоро ва яҳудийларга тақлид қилса ва ҳаддан ошиш, ёки совуққонлик йўли билан динда ғулувга тушиб қолса, у ўшалардандир. Бу диндан учиб чиқиб кетган хаворижларнинг ҳолатидек. Хаворижлар Али ибн Абу Толиб (розияллоҳу анҳу) даврида пайдо бўлишган. Мусулмонлар улар билан мусулмонларга қарши чиққанлари учун Пайғамбар (соллаллоҳу алайҳи ва саллам) амрларига биноан жанг қилишган. У кишидан улар ҳақида ўн тарафдан саҳиҳ ҳадислар ривоят қилинган. Яна бу динда ғулув кетган рофизий, қадарий, жаҳмий, мўътазила ва ашарийларга ҳам тааллуқлидир» (Қаранг: «Мажмуъул фатава» 3/340-350).\nЯна Аллоҳ субҳанаҳу ва таоло насороларга хитоб қилиб айтади: «Эй аҳли Китоб, (Ийсони худо дейиш билан) динингизда ҳаддингиздан ошмангиз! Аллоҳ шаънига эса фақат ҳақ гапни айтингиз! Албатта, ал-Масиҳ Ийсо бинни Марям фақат Аллоҳнинг пайғамбари ва Унинг Марямга етказган сўзи ҳамда унинг томонидан бўлган руҳдир холос. Бас, Аллоҳ ва Унинг пайғамбарларига иймон келтирингиз! «(Тангри) учта (яъни, Аллоҳ, Марям ва Ийсо учалалари ҳам тангрилардир)», демангиз! (Бундай ботил эътиқоддан) тўхтангиз, шунда ўзингиз учун яхши бўлур. Ҳеч шак-шубҳасиз Аллоҳ якка-ягона ҳақ илоҳдир. У фарзандлик бўлишдан пок бўлган зотдир» (Нисо: 171).\nШайхулислом Ибн Таймия раҳимаҳуллоҳ дедилар: «Насронийлар эътиқод ва амал масалаларида бошқа одамларга нисбатан кўпроқ ғулув кетишади. Шу сабабдан ҳам Аллоҳ Қуръонда уларга ғулув кетишни таъқиқлади» (Қаранг: «Иқтидо ас-сиротал мустақим» 1/328).\nШундай қилиб кўриб турганимиздек Аллоҳ таоло яҳудий ва насороларни ғулув кетишдан огоҳ қилган экан. Аммо улар Унга қулоқ солишмади, ҳадларидан ошишди ва ҳақ йўлдан оғиб кетишди.\nШунингдек Аллоҳ таоло Муҳаммад соллаллоҳу алайҳи ва саллам умматларини ҳам ғулув кетишдан огоҳ қилди ва шундай деди: «Туғёнга тушмангиз! Албатта, У зот қилаётган амалларингизни кўриб тургувчидир» (Ҳуд: 112).\nИбн Аббос розияллоҳу анҳудан ривоят қилинади, Расулуллоҳ соллаллоҳу алайҳи ва саллам дедилар: «Динда ғулув кетишдан сақланинглар! Сизлардан илгаригилар динда ғулув кетиш сабаблигина ҳалок бўлишган» (Насоий 4/49, Ибн Можа 3029, Ибн Жаруд 473. Ибн Ҳузайма, Ибн Ҳиббон, Ҳоким, Ибн Таймия, Нававий, Заҳабий, Аҳмад Шокир, Албоний ҳадисни саҳиҳ деди).\nШайхулислом Ибн Таймия раҳимаҳуллоҳ дедилар: ««Динда ғулув кетишдан сақланинглар» сўзлари умумий бўлиб, барча ғулувни ўз ичига олади, хоҳ у эътиқодда бўлсин, хоҳ амалда (бўлсин, фарқи йўқ)» (Қаранг: «ал-Иқтидо» 1/328).\nИбнул Асир раҳимаҳуллоҳ дедилар: ««Динда ғулув кетишдан сақланинглар» сўзларининг маъноси: динда ҳаддан ошиш ва чегарасидан чиқишликдир. Бу худди бошқа бир ҳадисда айтилганидек: «Дарҳақиқат ушбу дин мустаҳкамдир. Унда чуқур кетишда юмшоқ бўлинглар» (Аҳмад 3/199). Яна ҳадис: «Дарҳақиқат Қуръонга чуқур кетмайдиган ёки ундан узоқлашиб кетмайдиган ҳофизи Қуръонни икром қилиш, Аллоҳ таолони улуғлашнинг аломатидандир» (Абу Довуд 4843). Дарҳақиқат Пайғамбар (соллаллоҳу алайҳи ва саллам) буни айтганларининг боиси, у зотга буюрилган одоб ва хулқларидан бири амалларда мўътадил бўлишлик кераклигидир. Амалларнинг энг яхшиси – ўрталикдир» (Қаранг: «ан-Ниҳоя» 3/382).\nШайх Али ибн Адам ал-Атюбий раҳимаҳуллоҳ Расулуллоҳ соллаллоҳу алайҳи ва салламнинг: «Сизлардан илгаригилар динда ғулув кетиш сабаблигина ҳалок бўлишган» сўзлари борасида шундай дедилар: «Яъни дин масалаларидаги ғулув – аввалги умматларни ҳалок қилган нарсадир. Шу сабабдан ушбу умматга у (аввалги уммат)ларга тақлид қилишлик жоиз эмас (бўлиб), бунинг оқибатида у (аввалги уммат)ларга етган нарса уларга етмасин» (Қаранг: «Шарҳ Сунан ан-Насоий» 26/31).\nИбн Масъуд розияллоҳу анҳудан ривоят, Расулуллоҳ соллаллоҳу алайҳи ва саллам: «Ғулув кетганлар ҳалок бўлишди!» дея уч бора такрорладилар (Муслим 2670).\nИмом Хаттобий ушбу ҳадисни шарҳида шундай дедилар: ««Ғулув кетганлар» - масалага чуқур кетиб, мулоҳазага файласуфлар услубига тушадиганлардир. Улар уларга тегишли бўлмаган ва уларнинг ақллари тушуниб ета олмайдиган нарсаларда чуқур кетишади» (Қаранг: «Маъалим ас-Сунан» 4/277).\nҲофиз Нававий раҳимаҳуллоҳ дедилар: «Яъни, ғулув кетганлар ва сўзу амалларида чегарадан чиққанлар» (Қаранг: «Шарҳ Саҳиҳ Муслим» 16/220).\nЯна Нававий раҳимаҳуллоҳ шундай дедилар: «(Бу ерда) гап, ўрни бўлмаган жойда қаттиқлик қиладиганлар ҳақида кетмоқда» (Қаранг: «Риёзус солиҳийн» 106).\nИмом Мунавий раҳимаҳуллоҳ дедилар: «Айтилдики, бу шариат чегарасидан чиқиб ва шайтон васвасасида бўлиб ибодатларида ҳаддан ошганлардир» (Қаранг: «Файдул Қодир» 6/355).\nШайх Сиддиқ Ҳасанхон раҳимаҳуллоҳ дедилар: «Ушбу ҳадис ғулуви бўлган ҳар қандай нарсага тегишли, хоҳ у ибодатда бўлсин, ёки муомалотда бўлсин, ёки урфда бўлсин (фарқсиз). Бунинг барчаси зоҳирий ва ботиний ишларда, эътиқод ёки амалларда бўлишида фарқ йўқ. Агар бирор нарсага нисбатан муносабатдаги ҳақиқат Қуръон ва Суннатда жорий бўлган бўлса, яна нимадир унга хилоф бўлса, унда бу ҳам мана шу ҳадисга дахлдор бўлади ва буни қилаётган ҳалокатга йўлиқади. Чегарадан чиқиш, ғулув ва ҳаддан ошиш «ҳалокат» деб номланиши, унинг қатъий таъқиқланган ҳаром эканига далолат қилади. Барча нарсада ҳаддан ошиш ва ғулув кетиш, шундай қилганни ҳалокатга етаклайди» (Қаранг: «Сирож ал-ваҳҳаж» 10/198).\nАбу Ҳурайра розияллоҳу анҳудан ривоят, Набий соллаллоҳу алайҳи ва саллам дедилар: «Бу дин енгилдир ва ким бу динга қаттиқлик қилса (дин) унга ғолиб келади» (Бухорий 39).\nИмом Ибн Мунайир раҳимаҳуллоҳ дедилар: «Ушбу ҳадисда нубувват башоратларидан бири мавжуд. Дарҳақиқат, биз кўрдик ва биздан аввалги одамлар кўришдики, ҳар қайси динда ғулув кетган сўнар эди. Аммо ҳадиснинг маъноси ибодатни такомиллаштириш мумкин эмас дегани эмас. Чунки аксинча, бу мақтовга лойиқ ишлардан. Бироқ ҳадис маъноси шундаки, чарчоқ ва ялқовликка олиб борадиган ғулув кетишлик ҳаром эканидир. Масалан, нафл амалларни ошириб юборишлик ундан афзалини қўлдан бой беришга олиб келиши мумкин. Бунга мисол, туни билан нафл намоз ўқиган одамнинг фарз намози вақтини ўтказиб юбориши» (Қаранг: «Фатҳул Борий» 1/117).\nСаҳл ибн Ҳунайф розияллоҳу анҳудан ривоят қилинади, Расулуллоҳ соллаллоҳу алайҳи ва саллам айтдилар: «Ўзингизни қаттиқ (тоат-ибодат билан) қийнаманглар! Дарҳақиқат, сизлардан илгари ўтганлар ўзларини қаттиқ қийнаш сабабли ҳалок бўлиб кетишди, уларнинг қолган-қутганларини черковларда ва монастирларда топасизлар» (Бухорий «Ат-тарихул-кабир»да келтирган, «ас-Силсила ас-саҳиҳа» № 3124).\nБошқа ривоятда айтиладики: «Ўзингизни қаттиқ (тоат-ибодат билан) қийнаманглар! Чунки Аллоҳ ҳам сизлар билан қаттиқ бўлади».\nИмом Саффароний раҳимаҳуллоҳ ушбу ҳадис борасида шундай дедилар: «Расулуллоҳ (соллаллоҳу алайҳи ва саллам) дин масалаларида қаттиқликни таъқиқладилар ва хабар бердиларки, қачонки Аллоҳнинг бандаси ўзига нисбатан ундан талаб қилинганидан қаттиқ бўлса, бу Аллоҳ қаттиқлик қилишни бошлашига сабаб бўлади, ёки тақдир йўли билан, ёки шаръий йўл билан. Бандага нисбатан шариат жиҳатдан қаттиқлик, оғир бўлиши мумкин бўлган, аммо инсон ўз зиммасига олган назрларни бажаришликнинг вожиблигида намоён бўлади. Тақдир жиҳатидан қаттиқликка келсак, бу амаллари шубҳа ва васвасага йўлиққан одамларга тегишлидир. Дарҳақиқат, бу одамлар ўзларига нисбатан қаттиқлик қилдилар. Шу сабабдан ўша васвасалар унга тақдир орқали қайтиб келди, унга ғолиб келди ва ундан ажралмас сифатга айланди» (Қаранг: «Шарҳ Суласият» 1/380).\nАнас розияллоҳу анҳудан ривоят қилинади, Расулуллоҳ соллааллоҳу алайҳи ва саллам дедилар: «Дарҳақиқат, бу дин мустаҳкамдир! Шундай экан унга мулойимлик билан чуқурлашинглар» (Аҳмад 3/199. Шайх Албоний ҳадисни ҳасан деди. Қаранг: «Саҳиҳ ал-Жомиъ» № 2246).\nҲадиснинг бошқа бир ривоятида шундай дейилган: «Дарҳақиқат, бу дин мустаҳкамдир! Шундай экан унга мулойимлик билан чуқурлашинглар. Агар ким ўз юки оғирлигини тўғри чамаламаса, йўлни ҳам босиб ўтолмайди, маркабини ҳам ҳалок қилади» (Байҳақии «аш-Шуъаб»да 4743).\nАбу Умома розияллоҳу анҳу ривоят қилади, Расулуллоҳ соллаллоҳу алайҳи ва саллам дедилар: «Икки кишига менинг шафоатим етмайди: Ўта золим ва халқни талон-тарож қилувчи ҳокимга ва динда ғулув кетиб, ундан чиқиб кетган кишига» (Табароний «ал-Кабир»да 8079 ва «ал-Авсат»да 640. Ҳофиз Мунзирий ва Хайсамий ҳадиснинг барча ровийларини ишончга лойиқ дейишди. Шайх Албоний ҳадисни ҳасан деди. Қаранг: «ас-Силсила ас-саҳиҳа» № 470).\nКелтирилган барча Қуръон ва Суннат ҳужжатлари ҳар қандай кўринишдаги динда ҳаддан ошишлик қатъий ҳаром эканига далолат қилади. Шунингдек ушбу ҳужжатлар динда ғулув кетишликдан огоҳ қилади. Чунки бу тўғри йўлдан оғишлик ва залолатга юз тутишлик демакдир.\nДарҳақиқат, бу дин енгилдир!\nБизга маълумки, Аллоҳ таоло шариатининг мақсади, мусулмон икки дунё саодатига мушарраф бўлишидир. Шу сабабдан шариат Аллоҳнинг бандаларига диндаги вазифаларини енгиллатади, унга қийинчилик туғдирадиган барча нарсани даф қилади. Аллоҳ таоло айтади: «Аллоҳ сизларга енгилликни истайди, сизларга оғир бўлишини истамайди» (Бақара: 185).\nЯна Аллоҳ таоло айтади: «Аллоҳ сизларга машаққат қилмоқни истамайди» (Моида: 6).\nРасулуллоҳ соллаллоҳу алайҳи ва саллам дедилар: «Динингизнинг энг афзали – енгилидир!» (Аҳмад 1/336. Ҳофиз Ибн Ҳажар ҳадис иснодини саҳиҳ деди. Қаранг: «Фатҳул Борий» 1/116).\nИбн Аббос розияллоҳу анҳу ривоят қилади: «Бир куни Расулуллоҳ соллоллоҳу алайҳи ва салламдан сўрашди: «Аллоҳга энг суюкли дин қайси?» У зот жавоб бердилар: «Енгил ҳанифия динидир»» (Аҳмад 1/236. Ҳофиз Ибн Ҳажар, шайх Аҳмад Шокир, шайх Албоний ҳадисни саҳиҳ деди).\n«Енгил» яъни ғулувдан ҳолидир. Имом Ибнул Қоййим раҳимаҳуллоҳ дедилар: «Ҳанифия енгиллик билан бирга зикр қилинди. Чунки Ҳанифия дини – тавҳид ва амаллардаги енгилликдир. Бу икки нарсага икки нарса зиддир. Бу эса – ширк ва ҳалолни ҳаром қилиб олишга зиддир» (Қаранг: «Иғосатул лаҳфан» 1/135).\nИмом Закариё Ансорий раҳимаҳуллоҳ ушбу ҳадис борасида шундай дедилар: «Енгил диннинг маъноси: бошқа динлардан фарқли ўлароқ танглик ва қийинчилиги йўқ диндир» (Қаранг: «Туҳфатул Борий» 1/199).\nИмом Бухорий раҳимаҳуллоҳ ушбу ҳадисни ўзининг «Саҳиҳ»ида «Енгил дин» деган бобда келтирган.\nҲофиз Ибн Ҳажар раҳимаҳуллоҳ «Енгил дин» боби ҳақида шундай дедилар: «У аввалги динларга нисбатан енгил дин деб номланди. Чунки Аллоҳ бу умматдан бошқа умматларга юкланган юкни бекор қилди. Бунга энг ёрқин мисол тавбанинг кўринишидир. У аввалги умматларда ўзини ўлдириш кўринишида эди. Ҳолбуки бу уммат тавбаси гуноҳни қилишни тўхтатиш, бундай ишни ҳеч қачон қилмасликни қатъий ният қилиш ва надоматдир» (Қаранг: «Фатҳул Борий» 1/115).\nИбн Ҳажар раҳимаҳуллоҳ айтаётган нарса Қуръонда зикр қилинган: «Мусонинг ўз қавмига айтган гапларини эсланг: «Қавмим, сизлар бузоққа ибодат қилиш билан ўзингизга зулм қилдингиз. Энди ўзингизни (бир-бирингизни) ўлдириш билан сизни бор қилгувчи зотга тавба қиласиз. Бор қилгувчи зот наздида мана шу (қатл) сизлар учун хайрлироқдир». Бас, Аллоҳ таоло тавбангизни қабул қилди, албатта У кечиримли, меҳрибондир» (Бақара: 54).\nҲофиз Ибн Ражаб раҳматуллоҳи алайҳ дедилар: «Eнгиллаштириш – бу ибодатдаги мўътадиллик ва ўрталикдир. Инсон унга юкланган мажбурияатларида камчиликка қўл урмасин, шунингдек кучи етмайдиган нарсани ўзига юкламасин» (Қаранг: «ал-Маҳажжа» 51).\nИбн Умар розияллоҳу анҳудан ривоят қилинади, Расулуллоҳ соллаллоҳу алайҳи ва саллам дедилар: «Албатта Аллоҳ Ўзига осийлик қилинишини ёмон кўргани каби, Ўзи берган рухсатларнинг қилинишини яхши кўради» (Аҳмад 2/108, Ибн Ҳиббон 2742. Саҳиҳ ҳадис. Қаранг: «Саҳиҳ ат-тарғиб» № 1059).\nМуҳаммад соллаллоҳу алайҳи ва салламнинг шариатлари динда енгилликлар қилиб берганига мисоллар жуда кўп, улардан: куфр сўзларини мажбурланган ҳолатда айтишликка рухсат берилгани. Аллоҳ таоло айтади: «Ким Аллоҳга иймон келтирганидан кейин (яна қайтиб) кофир бўлса (Аллоҳнинг ғазабига дучор бўлур). Лекин ким қалби иймон билан ором олгани ҳолда (куфр калимасини айтишга) мажбур қилинса, (унинг иймонига зиён етмас). Аммо кимнинг кўнгли куфр билан (яъни, диндан чиқиб, кофир бўлиш билан) ёзиладиган бўлса, бас, ундай кимсаларга Аллоҳ томонидан ғазаб ва улуғ азоб бордир» (Наҳл: 106).\nИмом Бағавий раҳимаҳуллоҳ дедилар: «Кимни куфр сўзини айтишга зўрлашса, тили билан уни айтишлиги жоиз эканига уламолар ижмоъ қилишди. Агар у буни эътиқод қилмаган ҳолда тили билан айтса, унда бу куфр ҳисобланмайди. Аммо агар у рози бўлмаса ва шу сабабли ҳалок бўлса, мана шуниси афзал» (Қаранг: «Тафсир ал-Бағавий» 5/329).\nЯна Аллоҳ таоло тарафидан бандаларига инъом этилган енгилликларга ўлимтикни очликда ейишликни киритиш мумкин. Аллоҳ таоло айтади: «У сизларга фақатгина ўлакса, қонни, тўнғиз гўштини ва Аллоҳдан ўзгага аталиб сўйилган нарсаларнигина ҳаром қилди. Энди кимки золим ва ҳаддан ошмаган ҳолида ночор вазиятда қолса гуноҳкор бўлмайди. Албатта Аллоҳ мағфират қилгувчи, раҳмлидир» (Бақара: 173).\nЖобир розияллоҳу анҳудан ривоят қилинади: «Кунларнинг бирида бир оилада хачир ўлиб қолди. Уларда эса егулик ҳеч нарсалари йўқ эди. Шунда улар Пайғамбар (соллаллоҳу алайҳи ва саллам) олдиларига келиб бунинг хабарини беришди. У зот уларга ўша хачирни ейишга рухсат бердилар» (Баззор «Кашф ал-астар»да 3/328. Ҳасан ҳадис. Қаранг: «ал-Жомиъ ас-Саҳиҳ» 4/181).\nЯна енгилликларга намоз учун таҳорат қилишликка сув бўлмаса ёки касал бўлиб қолиш хавфи бўлса, ёки касалликни оғирлаштириб юбориш хавфи бўлса ёки сувга тегса ҳалок бўлиш хавфи бўладиган бўлса, тоза тупроқда таяммум қилишликка рухсат берилганини; мусофир учун намозларини қаср қилиб ўқишликка рухсат берилгани; сафарда ёки мажбурликда икки намозни жамлашликни; оёқни қайта ювмай махси ёки пайпоққа масҳ тортишни ва бошқа бундан кўп енгилликларни санаб ўтиш мумкин.\nЗикр қилиб ўтилган барча нарсалар Ислом дини енгил дин эканига далолат қилади. Аммо шу ўринда таъкидлаб ўтишимиз керакки, Ислом бугунги кундаги турли даъватчиларнинг кўп сонли осонлаштиришликларига муҳтож эмас. Улар дин енгилликдир деган даъво билан унинг буйруқлари ва очиқ таъқиқга хилоф чиққан ҳолда кўпгина дин ҳукмларини бекор қилиб юборишяпти. Бугунги кунда бунга жуда кўп мисолларни келтиришлик мумкин. Масалан, мусиқага рухсат беришлик, бегона эркак ва аёлларни аралашиб юришлари, бегона эркак билан аёлнинг қўл бериб саломлашиши, Исломда соқол қўйишлик вожиб эмас, асосийси қалбда бўлса бўлди деган даъволар, Исломда дўст ва душманлик тушунчаси йўқ эканини даъво қилишлик ва ҳоказолар.\nИбн Ҳазм раҳимаҳуллоҳ нафсига эргашган ҳолда Аллоҳнинг динида сустлик қилганларни рад қилиб шундай дедилар: «Кимки бунда Аллоҳнинг: «Аллоҳ сизларга енгилликни истайди, сизларга оғир бўлишини истамайди» (Бақара: 185), суянаётган бўлса, у ҳолда биз шундоқ ҳам Аллоҳнинг барча буйруқлари енгил эканини биламиз ва бу ҳақида Аллоҳнинг ўзи айтган: «Бу динда сизларга бирон хараж-танглик қилмади»» (Қаранг: «ал-Иҳкам» 869).\nШайх Абдурраҳмон Саъдий раҳимаҳуллоҳ дедилар: «Аллоҳ бандаларига қилган барча амрларидаги асос, уларнинг енгил эканлигидир. Аммо агар бирор қийинчилик содир бўлса, унда у ёки умуман бекор қилинишлиги, ёки ўшани осонлаштирилган ҳолда адо қилишлик каби бошқа ҳолат билан енгиллатилади» (Қаранг: «Тафсир ас-Саъдий» 198).\nАллоҳ Пайғамбаримиз Муҳаммадга, Унинг оиласи ва саҳобаларига салавоту саломлар йўлласин.\n/ Кутубхона / Манҳаж / Динда ҳаддан ошиш ва ғулув кетиш ҳақида\nАлишер → 26.12.2012 йил\nАллох хамма мусулмонларни ислом динида собит холда булишини насиб этсин. хаммамизни ширк, бидъат, риё,маъсиятлардан сакласин.\nAlisher → 29.12.2012 йил


Сифати кафолатланмаган вирус блокаторларнинг ноқонуний савдоси фош бўлди - Zamin.uz\n22:50 / 06.07.2020\nМамлакатимизда эълон қилинган карантин ва бугунгидек синовли вазият ўз навбатида бутун халқимиздан бирлик ва бирдамликда барча қонунчилик талабларига қатъий риоя қилишимизни талаб этмоқда. Аммо айрим фуқароларимиз томонидан, ўз манфаатлари йўлида тартиб қоидаларни қўпол равишда бузишга уриниш ҳолатлари ҳам учраб турибди.\nХусусан, Қорақалпоғистон Республикаси божхона бошқармаси Контрабандага қарши курашиш ва божхона аудити бўлими ходимлари ҳуқуқни муҳофаза қилувчи бошқа идоралар билан ҳамкорликда Нукус шаҳрида тезкор тадбир ўтказишди.\nТадбир давомида фуқаро Н.А. “шартли харидор”га олдиндан келишилган, сифати кафолатланмаган ва тегишли ҳужжатлари бўлмаган жами 100 дона вирус блокатор тиббий воситаларини 12 миллион сўмга сотаётган вақтида ашёвий далиллар билан қўлга олинди.\nМазкур ҳолат юзасидан божхона органлари томонидан суриштирув ҳаракатлари давом эттирилмоқда. “Замин” янгиликларини “Инстаграм”да кузатиб боринг\nДунёни коронавирус ҳақида огоҳлантирмоқчи бўлган шифокор ҳаётининг сўнгги кунлари қандай ўтганига ҳеч ким ишонмади (видео)\nАПЛ. Салоҳнинг хет-триги «Ливерпуль»га йирик ғалаба келтирди\nJeep "Ювентус"га тўлайдиган ҳамкорлик пулини оширди\nYouTube зарарга ишлаяптими?\nТамаки маҳсулотларини ноқонуний тарзда пуллаётган шахс қўлга олинди\n306 миллион сўмлик «вирус блокатор»ларни ноқонуний пуллаш режаси чиппакка чиқди


Суд тизимида янги тайинловлар.Aёллар ўз ўрнида қолди — Sof.uz\nЖАҲОН 115,779,644 91,483,192 2,571,994\nСуд тизимида янги тайинловлар.Aёллар ўз ўрнида қолди\n19.02 21:15 581 Жамият\nЖорий йилнинг 19 февраль куни Ўзбекистон Республикаси Судьялар олий кенгашининг навбатдаги йиғилиши бўлиб ўтди. Бу ҳақда Судьялар олий кенгаши матбуот хизмати маълум қилмоқда. Унда судьялик лавозимининг биринчи ва навбатдаги муддатга, шунингдек, ваколат муддатига қайта тайинлаш масалалари очиқ танлов шаклида кўриб чиқилди.\nЗамонавий ахборот-коммуникация технологиялари воситасида ўтган очиқ танлов натижаларига кўра, судьялик лавозимида бўлишнинг биринчи беш йиллик муддати учун ҳужжат топширган 12 нафар номзоднинг 5 нафари судьялик лавозимига лойиқ кўрилди. Уларнинг 2 нафари судьялик лавозимига нолойиқ деб топилган бўлса, 5 нафари захирага қолдирилди.\nШунингдек, кенгаш 8 нафар номзоднинг судьялик лавозимида бўлиш муддатига қайта тайинлаш масаласини кўриб чиқиб, 4 нафарини муносиб деб топди, қолганлари захирага қолдирилди. Бундан ташқари, беш йиллик фаолияти якунига етган яна 8 нафар судьянинг барчаси навбатдаги ўн йиллик муддатга тайинланди.\nЭътиборлиси, номзодларнинг тўрт нафари аёллар бўлиб, бирортаси очиқ танловда «қоқилгани» йўқ. Шу тариқа Ўзбекистонда аёл судьялар сони 160 нафарга етди.\nДемак, Судьялар олий кенгашининг тегишли қарорларига кўра:\nЗавқиддин Зайниддинович Ярашев биринчи беш йил муддатга Тошкент шаҳар жиноят ишлари бўйича Янгиҳаёт туман судининг судьяси лавозимига;\nСарвар Муртазаевич Мустафаев биринчи беш йил муддатга Сурхондарё вилояти фуқаролик ишлари бўйича Сариосиё туманлараро судининг судьяси лавозимига;\nДилфуза Уразалиевна Опаева биринчи беш йил муддатга Тошкент шаҳар фуқаролик ишлари бўйича Миробод туманлараро судининг судьяси лавозимига;\nШароф Зоирович Эшимов биринчи беш йил муддатга Наманган вилояти жиноят ишлари бўйича Мингбулоқ туман судининг раиси лавозимига;\nАзизбек Нурмагамедович Джалилов биринчи беш йил муддатга Тошкент шаҳар фуқаролик ишлари бўйича Мирзо Улуғбек туманлараро судининг судьяси лавозимига тайинланди.\nАсқарали Ахмаджонович Умматалиев — судьялик лавозимида бўлишнинг навбатдаги ўн йиллик муддатига Андижон вилоят судининг фуқаролик ишлари бўйича судьяси лавозимига;\nМухтарама Махамадалиевна Тургунова — судьялик лавозимида бўлишнинг навбатдаги ўн йиллик муддатига Тошкент шаҳар судининг жиноят ишлари бўйича судьяси лавозимига;\nМуяссар Қаххаровна Султанова — судьялик лавозимида бўлишнинг навбатдаги ўн йиллик муддатига Наманган вилоят судининг фуқаролик ишлари бўйича судьяси лавозимига;\nОтабек Райимович Бердиев — судьялик лавозимида бўлишнинг навбатдаги ўн йиллик, шундан — беш йил муддатга Сурхондарё вилояти фуқаролик ишлари бўйича Бойсун туман судининг раиси лавозимига;\nФеруза Иномжоновна Джалалова — судьялик лавозимида бўлишнинг навбатдаги ўн йиллик муддатига Тошкент вилояти фуқаролик ишлари бўйича Чирчиқ туманлараро судининг судьяси лавозимига;\nШомурод Хамдамович Бегматов — судьялик лавозимида бўлишнинг навбатдаги ўн йиллик, шундан беш йил муддатга Жиззах вилояти Зомин туманлараро иқтисодий судининг раиси лавозимига;\nШавкатбек Халимович Рамазонов — судьялик лавозимида бўлишнинг навбатдаги ўн йиллик муддатига Самарқанд вилоят судининг фуқаролик ишлари бўйича судьяси лавозимига;\nҚахрамон Омонович Холмуродов — судьялик лавозимида бўлишнинг навбатдаги ўн йиллик, шундан — беш йил муддатга Жиззах вилояти жиноят ишлари бўйича Шароф Рашидов туман судининг раиси лавозимига тайинланди.\nГиёсиддин Тулкинович Ялгашев — судьялик ваколати муддати даврига Жиззах вилоят судининг жиноят ишлари бўйича судьяси лавозимига;\nЖамол Захирович Матниязов — судьялик ваколати муддати даврига Хоразм вилояти фуқаролик ишлари бўйича Урганч туманлараро судининг судьяси лавозимига;\nМуйдинжон Мухторович Салимов — судьялик ваколати муддати даврига Андижон вилоят судининг иқтисодий ишлар бўйича судьяси лавозимига;\nТожиддин Насимжонович Мадрахимов — судьялик ваколати муддати даврига Андижон вилояти фуқаролик ишлари бўйича Хўжаобод туманлараро судининг раиси лавозимига қайта тайинланди. Шу муносабат билан уларнинг барчаси аввал эгаллаб турган лавозимларидан озод қилинди.\nКеча, 12:34 3336\n3.03 08:45 2503\n3.03 11:14 2065\nБугун, 10:51 7 Тиббиёт\nБугун, 10:43 69 Жамият\nБугун, 10:17 75 Ўзбекистон\nБугун, 09:57 145 Ўзбекистон\nБугун, 08:46 53 Жамият\nБугун, 08:36 188 Ўзбекистон


Номига ёруғлик бераётган чироқлар | "Адолат" СДП\nБугунги кунда ҳудудларни ижтимоий-иқтисодий ривожлантириш, аҳолининг турмуш тарзи ва ижтимоий муҳофазасини янада яхшилаш бўйича коммунал соҳада манзилли тадбирларни ташкил этишга алоҳида эътибор қаратилмоқда.\nАндижон вилояти, Пахтаобод туманида ҳам айни шу мақсадда ишлаб чиқилган дастурларни жамоатчилик қўллаб-қувватлаганди. Бироқ ижро масаласига келганда масъулларнинг эътиборсизлиги норозиликларга, яна ҳам аниқроғи ишончсизликка сабаб бўлмоқда.\nТумандаги “Қайир” маҳалла фуқаролар йиғинининг Миян кўчасида яшовчиларнинг “доди” бунга мисол. Уларни бир неча йилдан буён электр энергияси таъминотидаги муаммо юзасидан мурожаат қилмаган идораси қолмади. Ҳамма вақт хонадонлардаги чироқлар номигагина ёруғлик беради.\nУлуғбек Бекбоев, МФЙ раиси:\nЎзбекистон Республикаси Президентининг 2016 йил 23 ноябрдаги қарорига асосан 2017-2021 йилларда аҳоли турар жой массивларида янги электр тармоқларини реконструкция ва модернизация қилиш бўйича туман электр тармоқлари корхонаси томонидан ишлаб чиқилган дастурда мазкур кўчада 2019 йилнинг август-сентябръ ойларида 1 та трансформатор ўрнатиш ва янги тармоқ тортиш белгиланган. Бироқ бу иш қоғозда ёзилганича қолди.\nЯхшики, 2020 йилнинг март ойида янги трансформатор олиб келинди. Бироқ у қачон ўрнатилади? Кўриб турганингиздек уч ойдирки қаровсиз ҳолда ташлаб қўйилган. Фуқароларни электр таъминоти оғирлашди дегунча дарди янгиланади. Бор имкониятдан фойдаланмасликнинг сабаби нима?\nШу жойда бизни масаланинг яна бир томони ташвишга солди. Аксарият хонадонлар электр тармоғига ноқонуний равишда қўлбола устунлар ва талабга жавоб бермайдиган симлар билан уланган. Бунга улар мажбур ҳам. Ҳавфсизлик борасида фарзандларини ўйлаб доим ташвишдалар. Шу ҳолда туман электр тармоғи ходимларининг кам истеъмол қилаётганда айблашини қандай тушуниш мумкин?\nЖорий йнинг учинчи чорагига ҳам етиб келдик. Ҳадемай йил якунланади. Миянликлар эса яна совуқ кунларда етарли электр энергияси бўлмаслигини ўйлаб ташвишда. Тизимдаги ислоҳотлар Пахтаободда ўз ижросини топадими, деган саволимиз ҳам очиқлигича қолди.


Про лигадан Суперлигага чиқишни мақсад қилган бу жамоалар турнир жадвалида ёнма-ён - 3 ва 2-ўринларни эгаллаб туришибди. «Динамо» ўтган 12 ўйинда 8 ғалаба ва 4 мағлубиятга учраб, 24 очко билан 2-ўринни эгаллаб турибди. «Бухоро» эса 12 ўйинда 7 ғалаба, 2 дуранг ва 3 мағлубият билан 23 очко тўплаб 3-ўринда жойлашган.\n«Бухоро» ва «Динамо» ўртасидаги биринчи даврадаги учрашув 20 май куни Самарқандда ўтиб, унда Ҳаким Фузайлов шогирдлари Анвар Бердиев мураббийлигидаги жамоа устидан 3:1 ҳисобида зафар қучганди. Сардор Эминов, Шохруҳ Абдураҳмонов ва Ислом Шариповнинг ажойиб голларига «Бухоро» сафидаги «Динамо» тарбияланувчиси Амиржон Сафаров ягона голи билан жавоб қайтарган.\nШунингдек, 20 апрель куни Ўзбекистон кубоги гуруҳ босқич 1-тури доирасида «Бухоро» ва «Динамо» жамоалари Ғиждувонда тўқнаш келган ва унда Суҳроб Неъматов ва Темур Ҳакимовнинг пенальтилардан киритган голлари дуранг ҳисобни таъминлаган – 1:1.\nЎзаро ўйинлар: 48-тўқнашув...\nЎзбекистон миллий чемпионати старт берилган 1992 йилдан буён «Динамо» ва «Бухоро» клублари чемпионатда шу кунгача 47 бор куч синашишган. 1992 йилдан 2000-йилларга қадар Самарқанд жамоаси «Динамо», «Мароқанд» ва «Афросиёб» номлари остида турнирда қатнашган бўлса, Бухоро жамоаси «Нурафшон» номи остида тўп сурган. Ўтган йиллар давомида 21 баҳсда “Бухоро”, 17 учрашувда эса “Динамо”нинг қўли баланд келган. 9та ўйинда дуранг қайд этилган. Тўплар нисбатида устунлик “Бухоро” томонида: 62:59. “Бухоро” ўзаро ўйинларда 72 очкога эга бўлган, “Динамо” эса 60 очкони қўлга киритган. “Динамо”нинг “Бухоро” устидан қозонган энг йирик ғалабаси 4:1га тенг бўлса, “Бухоро”нинг тарихда “Динамо” устидан эришган энг йирик ғалабаси – 6:0.\nФакт: «Бухоро» 8 йилдан буён ўз майдонида «Динамо»ни мағлуб эта олмаяпти\nУшбу жамоаларнинг ўзаро ўйинлардаги натижаларига эътибор қаратадиган бўлсак, “Динамо” 2013 йилдан буён “Бухоро” жамоасига сафарда мағлуб бўлмаган.\n«Бухоро» ва «Динамо» ўртасидаги сўнгги 12 учрашув:\n27.08.2019 «Динамо» - «Бухоро» - 0:3.\n21.04.2021. «Бухоро» - «Динамо» - 1:1 (кубок гуруҳ босқичи)\n20.05.2021 «Динамо» - «Бухоро» - 3:1.\nЭски танишлар: «Динамо» ва «Бухоро»да тўп сурган ўйинчилар\nУшбу икки жамоаларда тўп сурган самарқандлик ва бухоролик футболчилар талайгина. Жумладан, Олим Тиллаев, Михаил Фомин, Илҳом Юнусов, Асқар Муҳиддинов, Артём Филипосян, Баҳодир Насимов сингари самарқандлик футболчилар ўз вақтида “Бухоро”да ҳам муносиб тўп сурган бўлса, Улуғбек Бақоев, Жамшед Саидов, Шуҳрат Файзиев сингари бухоролик футболчилар “Динамо” сафида ҳам тўп суриб, мухлислар қалбидан ўрин олишган.\nШунингдек, жамоамиз бош мураббийи Ҳаким Фузайлов 2000 йилда Самарқанд клубида илк марта иш бошлашдан олдин, 1999 йилда «Бухоро» клубида мураббийлик фаолиятини бошлаган. Қолаверса, Фузайловдан ташқари тожикистонлик ҳужумчи Муҳсин Муҳаммадиев ҳам “Динамо” ва “Бухоро”да тўп сурган.\nЖорий мавсумда эса Амиржон Сафаров, Ҳакимхон Аъламхонов, Бобур Қосимов, Жасур Ўринов, Санъат Шихов сингари «Динамо» собиқ футболчилари «Бухоро»да фаолият олиб боришмоқда.\n5 сентябрь, якшанба\nЎқилди (марта): 634. Киритилган сана: 2021-09-05 00:00:00.


Пентагон: АҚШ ва Япония Окинавадаги база бўйича келишувга эришди\n09:46 / 26.12.2016\nАҚШ ва Япония мудофаа вазирликлари Окинавада АҚШ ҳарбий базасининг фаолияти масаласи бўйича келишувга эришдилар, деб маълум қилди Пентагон раҳбари Эштон Картер.\n"АҚШ ва Япония музокарачилари АҚШ қуролли кучларининг Япониядаги фуқаролик хизматчилари миқдорини белгиловчи келишувга эришдилар", деб айтилди Картер баёнотида.\nКартер келишувнинг якуний расмийлаштирилиши яқин орада бўлиши кутилаётганини қўшимча қилди.\n"Шимолий машғулот туманидаги ернинг қисман қайтарилиши ва Окинавада Футенма объекти қурилиши зудлик билан тикланиши бўйича янги чоралар бизнинг Япония ҳукумати билан америка-япон иттифоқини мустаҳкамлашдаги яқиндан ҳамкорлигимизни намойиш қилади", деб айтди Картер.\nКартер баёнотида америкалик ҳарбийлар мақомига тааллуқли масалалар эслаб ўтилмаган. Бироқ охирги вақтда икки давлат ҳарбийлари музокараларда айнан шу масалага тўхталиб ўтгандилар.\nЯпонияда АҚШ ҳарбийларининг мақоми бўйичи келишув 1960 йилда имзоланган. Окинавада АҚШнинг Япониядаги барча базаларининг 75 фоизи мужассамлашган ва келишув ҳарбий базалардаги америкаликларни ҳимоя қилишгагина қаратилган. Япония прокуратураси америкалик ҳарбийларга улар томондан ҳарбий хизмат ўталаётган вақтда амалга оширган ҳаракатлари учун айблов қўя олмайди.\nОкинава жамоатчилиги маълумотларига кўра, америкалик ҳарбийлар бу оролларда улар Японияга 1972 йилда топширилгандан кейин 5,8 мингдан кўпроқ жиноят содир этганлар. Бу жиноятлардан 571 таси "ўта оғир жиноятлар" тоифасига киради.\nАҚШ Япония Пентагон Эштон Картер


Араб тили дунё тили – .:: Xadicha.uz\nАраб тили дунё тили\nМаълумки, Ислом динининг асл масдари, ӯзгармас манбааси ва мусулмон умматнинг дастурул- амали Қуръони Карим ва ҳадиси шарифлар бӯлиб, уларнинг асл моҳиятини кенгроқ тушунишда , улардаги зоҳирий ва ботиний ишоралардан ирода қилинган асл маъноларни тӯғри англаб етишда араб тили ва унинг аҳамияти беқиёсдир. Луғат бойлиги билан қоидаларининг турли-туманлиги, бир калиманинг бир неча услубларда ишлатиш имкониятларининг кўплиги билан комилликда тиллар ичида ажралиб туради. Балки, дунёда шеваларининг жуда кўплиги билан ҳам аввалги ўринни эгаллайди. Бу тил Қуръони карим тили, Пайғамбаримиз соллалоҳу алайҳи васаллам тиллари бўлгани учун ҳам бутун ислом олами ушбу тил ва унинг қоидаларини ўрганишга якдиллик билан киришиб кетганлар. Модомики шундай экан, араб тили ва унинг қонун-қоидаларини билишлик, юртимиз маънавияти тарихини ёритишда ўзига хос аҳамият касб этади. Араб тили дунёдаги энг кӯп ӯрганилган ва ҳануз ӯрганилаётган тил ҳисобланади. Араб тилини ўрганиш динни ўрганиш демакдир. Бинобарин уни ўрганиш фарз. Зеро Қуръон ва суннатни тушуниш фарз бўлиб, уларни араб тилисиз тушуниб бўлмайди. Фарз у сиз амалга ошмайдиган ишни қилиш ҳам, фарздир”. Имом Шотибий роҳматуллоҳи алайҳ:” Инсон токи арабзабон бўлмагунча ёки араб тилини араблардек билмагунча, шариат ҳақида фикр билдириши, шариатга оид асосий ёки иккинчи даражали масалалар ҳақида гапириши асло жоиз эмас”. Ушбу ўринда араб тили ва унинг аҳамияти ҳақида сўз борар экан, авваламбор унинг тарихи, келиб чиқиши, ўзига хос хусусиятлари шу ва бунга доир маълумотларни келтириб ўтиш лозим.\nАраб тили Сомий тиллар оиласининг жанубий тармоғига мансуб тил бўлиб, Яқин ва Ўрта Шарқ ҳамда Шимолий Африкада кенг ёйилган, ҳамда 25 тадан ортиқ мамлакатнинг расмий тили ҳисобланади. Араб тилида 325 млн дан ортиқ инсон, ўз она тили сифатида сўзлашади. Араб тилида манбаалар жуда ҳам кўп ва у Қуръон тили бўлганлиги боис, араб миллатига мансуб бўлмаган, ҳатто бу тилда ўзининг биринчи ва иккинчи тили сифатида ҳам сўзлашмайдиган, турли миллат ва элатларга мансуб бўлган мусулмонлар бу тилни мукаммал ўрганишга жуда катта қизиқиш билдирадилар. Хусусан дунё тиллари орасида 5-ўринда туриши ҳам унинг нуфузи ва қанчалик аҳамиятга эга эканлигини кўрсатади. Бундан ташқари БМТ нинг 6 та расмий тилидан бири ҳам ҳисобланади . Араб тилининг тараққиёти 3 босқичга бўлиб ўрганилади:\nҚадимий араб тили милоддан аввалиги 5-4 асрларга таалуқли обидалар орқали маълумдир. У мумтоз араб тилининг пайдо бўлишига замин бўлган. Мумтоз араб тилининг лексик ва грамматик шаклланиши милоддан аввалги 5-7 асрларда, шоирларнинг оғзаки ижодларида намоён бўла бошлаган. Мумтоз араб тили лексик жиҳатдан бироз ўзгарган ҳолда, ҳозирга қадар арабларнинг адабий тили бўлиб келмоқда. Ҳозирги кундаги араб дунёсидаги матбуот нашрлари, радио ва телеведениялар ҳам ушбу тилда . Қуръони Каримнинг нозил бўлиши натижасида мумтоз араб тили бадиияти янада гўзаллашди ва грамматик меъёрлари мукаммаллашди. Ўз навбатида мумтоз араб тили эса ҳозирги замон араб тилининг шаклланиши учун замин бўлди.\nАбу Тибб айтадилар:” Билгинки, арабларнинг каломига халал етказган ва ўрганилиши энг эҳтиёж сезиларли нарса бу эъробдир (эъроб бу- калиманинг охиридаги ҳаракат). Ривоят қилинадики, бир киши Росулуллоҳ соллолоҳу алайҳи ва саллам ҳузурларида сўзлаётиб, лаҳн (хато) қилди. Шунда у зот:” أرشدوا أخاكم فقد ضل” яъни «Биродарингизни тўғри йўлга йўллаб қўйинг, батаҳқиқ у адашди», дедилар. Ёқут айтадилар: “Умар ибн Хаттоб розияллаҳу анҳунинг олдиларидан камон отишни яхши билмайдиган бир қавм ўтиб қолди. Уларга танбеҳ бердилар, улар айтишди: «Биз таълим олувчи қавммиз.» Умар розияллоҳу анҳунинг ғазаблари келди ва дедилар: «Албатта, сизларнинг тилингиздаги хатоларингиз камон отишдаги хатоларингиздан кўра ёмонроқдир.» Сабаби, ҳалиги камон отаётган қавм араб тили қоидасига зид қилиб гапиришган. Шу боис, Ҳазрат Умарнинг жаҳллари чиқади. Асмоий айтадилар:” Тўрт киши на ҳазилида ҳам ва на жиддий гапида ҳам лаҳн (хато)га йўл қўймаган. Улар: Шаъбий, Абдулмалик ибн Марвон, Ҳажжож ибн Юсуф ва Ибн Фариалардир. Уларнинг ичида энг фасоҳатлиси Ҳажжож ҳисобланади”. Ҳазрати Умар розияллоҳу анҳу даврларида у зотга волийлардан бири мактуб ёзади ва унда лаҳн қилади. Бу эса Умар розияллоҳу анҳуга хуш келмайди. Шунингдек яъна ривоят қилинишича, Ҳазрати Али розияллоҳу анҳу бир қорининг Тавба сураси 3-оятни нотўғри эъроб билан ўқиётганини эшитиб қоладилар ва Абу Асвад ад-Дуалийни чақириб қоида ёзишга буюрадилар. Бошқа ривоятда айтдиларки, Абу Асвад Ҳазрат Алининг хузурларига кирадилар, Ҳазрат Алининг қўлларида сиёҳ боре ди. Абу Асавад айтадилар:” Эй амийрул муъминийн! Қўлингиздаги нима? Али розияллоҳу анҳу:” Ўйлаб қолдим, манабу қизилларни арабларга аралашиши оқибатида араб тили бузиляпти. Мен бу билан бир нарса ўрнатмоқчиманки, араблар уларга мурожаат қилсин ва унга суянсинлар. Сўнг қўлларидаги нарсани Абу Асвадга берадилар. Унда қуйидагича ёзилган эди: « Калималар барчаси исм, феъл ва ҳарфдан иборат. Исм нарсаларнинг номлари ва сифатлари билдиради. Феъл эса, уларнинг ҳаракатини билдиради. Ҳарф эса, маъно англатмайди. Сўнг:” Манашу 3 нарсадан кейин хаёлинга нима келса, ёзавергин” дедилар. Шундай қилиб, бу соҳада биринчи бўлиб Абу Асвад ад-Дуалий араб тилига оид қонун қоидаларни ишлаб чиқдилар. Шунингдек ватандошимиз ҳисобланган Маҳмуд аз-Замаҳшарий ҳам, бу борада катта шуҳрат қозонган ва ривожи учун салмоқли ҳисса қўшган. Ҳатто араблар уни:” Агар Хоразмлик шу кўса, чўлоқ аз-Замахшарий бўлмаганида, араблар ўз тилларини билмас эдилар” деб таърифлаганлар. Қуръони Каримнинг нозил бўлиши, пайғамбаримиз Муҳаммад соллалоҳу алайҳи ва салламдан ворид бўлган ҳадислар араб адабий тилининг янада ривожланиши, таъсир доирасининг кенгаши араб бўлмаган бошқа халқлар томонидан ҳам араб тилининг кенг ўрганилишига йўл очиб берди. Ушбу тил бир неча азим ва мураккаб тарихий босқичларини босиб ўтиб, натижада бугунги кунда бутун мусулмон шарқи ҳудудида Европадаги лотин тили каби бир фан тилига айланди. Бундан ташқари, у кўплаб мусулмон шарқ мамлакатларида узоқ вақт давлатлараро расмий иш юритиладиган, мулоқот тили бўлиб ҳам ҳизмат қилди.\n4-курс талабаси Алимова Робия


Андижонлик зўравон ИИБ ходимларига ҳукм ўқилди — Sof.uz\nЖАҲОН 99,538,884 71,538,163 2,134,449\n27.11 13:23 1052 Жамият\nШу йилнинг май ойида ўғриликда гумон қилинган фуқаро А. Абдукаримов Андижон шаҳар ИИО ФМБ 4-сонли ички ишлар бўлимининг бир неча нафар ходимлари томонидан қийноққа солиниши оқибатида вафот этган. Бугун мазкур жиноят иши бўйича суд жараёни якунланиб, судланувчиларга нисбатан ҳукм ўқилди.\nЎзбекистон Республикаси Олий суди судьяси О. Арабов раислигида ҳамда судьялар З. Файзиев ва Ш. Ражабовдан иборат суд таркибида кўриб чиқилган иш якунига кўра, Жиноят кодексининг бир неча моддалари билан айбдор деб топилган қуйидаги шахслар:\nД.Ҳамралиев (Андижон шаҳар ИИО ФМБ 4-сонли ИИБ ЖҚГ тезкор вакили лавозимида ишлаган) 9 йил муддатга;\nҚ.Қодиров (Андижон шаҳар ИИО ФМБ 4-сонли ИИБ ЖҚГ тезкор вакили лавозимида ишлаган) 10 йил муддатга;\nЭ.Райимжонов (Андижон шаҳар ИИО ФМБ 4-сонли ИИБ ЖҚГ тезкор вакили лавозимида ишлаган) 10 йил муддатга;\nФ.Ҳусанбоев (Андижон шаҳар ИИО ФМБ 4-сонли ИИБ ЖҚГ тезкор вакили лавозимида ишлаган)10 йил муддатга;\nП.Мамажонов (Андижон шаҳар ИИО ФМБ 4-сонли ИИБ бўлими бошлиғи лавозимида ишлаган) 8 йил 6 ой муддатга озодликдан маҳрум қилинди.\nЯна бир судланувчи А. Тўрақулов эса 1 йилга «кесилди».\nСудланувчиларнинг барчаси маълум муддатга муайян ҳуқуқларидан ҳам маҳрум этилган.\nБундан ташқари, жабрланувчи ёки унинг қонуний вакилига жиноят оқибатида етказилган моддий ва маънавий зарарларни ундириш масаласида (тегишли ҳужжатларни илова қилган ҳолда) фуқаролик тартибида судга мурожаат қилиш ҳуқуқлари тушунтирилди, дейилади Олий маҳкама матбуот хизмати хабарида.\n22.01 20:38 3130\n23.01 14:25 2677\n23.01 15:56 2595\n22.01 11:18 1868\n22.01 10:17 1412\nБугун, 22:06 409 Ўзбекистон\nБугун, 19:48 513 Жамият\nБугун, 17:35 245 Жамият\nБугун, 13:30 1222 Ўзбекистон\nБугун, 12:24 469 Жамият


Клостилбегит® | medu.uz - Дорилар ҳақида маълумотлар ўзбек тилида\nHome Йўриқномалар Клостилбегит®\nКЛОСТИЛБЕГИТ® 50 мг ли таблеткалар\nБу варақни сақланг. Эҳтимол, Сизга уни яна ўқиб чиқиш керак бўлиши мумкин.\nАгар Сизда бирон-бир ножўя самара пайдо бўлса ёки Сиз ушбу йўриқномада кўрсатилмаган ножўя самараларни сезсангиз, бу ҳақида шифокорингиз ёки фармацевтга хабар беринг (4-бўлимга қаранг).\nКлостилбегит® таблеткалари препарати нима ва у нима учун қўлланади\nКлостилбегит® таблеткалари препаратини қабул қилишни бошлашдан олдин нималарни билиш керак\nКлостилбегит® таблеткаларини қандай қабул қилиш керак\nКлостилбегит® таблеткалари препаратини қандай сақлаш керак\nКлостилбегит® препаратининг фаол моддаси овуляцияни рағбатлантирувчи синтетик препаратдир.\nУ тухумдонлар ёки гипофизнинг айрим касалликларида, шунингдек ҳомиладорликка қарши воситаларни узоқ муддат қабул қилишдан кейин тухум хужайраларини етилишини рағбатлантириш учун қўлланади. Препарат, шунингдек ҳомиладорликдан кейин кўкрак сутини меъёридан юқори чиқарилишини (галакторея) бартараф қилиш учун хам қўлланади.\nКлостилбегит®ни, шунингдек олигоспермияни (сперма миқдорини пасайиши) даволаш учун ҳам қўллаш мумкин.\nКлостилбегит® препаратини қабул қилишни бошлашдан олдин даволовчи шифокорингиз билан қуйидаги хавф омилларини мухокама қилинг:\nБу препарат билан даволаш кўп ҳомилали ҳомиладорлик чақириши мумкин\nБачадондан ташқари ҳомиладорликни юқори хавфи\nТухумдон ўсмаси пайдо бўлишини юқори хавфи\nҲомиладорликда ҳомилани туғма нуқсонлари ривожланиши ёки ҳомиладорликни йўқотилиши мумкин, лекин улар Клостилбегит® препарати қўлланмаганда ҳам бўлиши мумкин.\nҚуйидаги ҳолларда Клостилбегит® таблеткаларини қабул қилманг:\nАгар Сизда таъсир этувчи моддага ёки 8-бўлимда келтирилган ёрдамчи моддалардан биронтасига аллергия бўлса;\nАгар Сиз ҳомиладор бўлсангиз. Ҳомиладорликни истисно қилиш мақсадида Клостилбегит® таблеткалари билан даволашни бошлашдан олдин ҳомиладорликка тест ўтказиш керак:\nАгар Сизда жигар касалликлари ёки унинг фаолиятини бузилиши бўлса;\nАгар Сизда тухумдон кистаси ёки ўсмаси бўлса;\nАгар Сизда гипофизнинг фаолияти пасайган бўлса;\nАгар Сизда қалқонсимон бези ёки буйрак усти безларининг фаолияти бузилган бўлса;\nАгар Сизда келиб чиқиши аниқланмаган қон кетиши бўлган бўлса;\nКўришни бузилиши (яқинда ривожланган ёки ўтмишда аниқланган);\nАгар Сизда гормонга боғлиқ ўсма бўлса.\nКлостилбегит® таблеткалари препаратини қабул қилишни бошлашдан олдин даволовчи шифокорингиз ёки фармацевт билан маслахатлашинг\nКлостилбегит® таблеткаларини қуйидаги ҳолларда эҳтиёткорлик билан қабул қилиш керак:\nАгар Сизда менопауза эрта бошланган бўлса\nАгар Сизда тана вазни пастлиги туфайли, хайз кўриш бузилган бўлса\nАгар Сизда илгари тиришишлар билан бирга кечувчи касаллик бўлган бўлса\nАгар Сизда бачадон миомаси бўлса\nАгар Сизда тухумдоннинг поликистози бўлса\nАгар Сизда тухумдонлар катталашган бўлса\nБепуштлик сабабини аниқлаш мақсадида Клостилбегит® препаратини Сизга буюришдан олдин, шифокор синчков тиббий текширувни буюриши мумкин.\nБолалар ва ўсмирларда Клостилбегит® препаратини қўллаш мумкин эмас.\nБошқа дори воситалари ва Клостилбегит® таблеткалари препарати\nШифокорингизга ёки фармацевтга Сиз қабул қилаётган, яқинда қабул қилган ёки қабул қилишни режалаштирган хар қандай, шу жумладан рецептсиз бериладиган препаратлар, дори воситалари хақида хабар беринг.\nКлостилбегит® таблеткаларини овқат ва ичимликлар билан қабул қилиш\nТаблеткаларни кунига бир марта овқатдан олдин қабул қилиш керак.\nАгар Сиз ҳомиладор бўлсангиз, бола эмизсангиз, ҳомиладорман деб тахмин қилсангиз ёки ҳомиладорликни режалаштирсангиз, бу препаратни қўллашни бошлашдан олдин бу хақида даволовчи шифокорингизга хабар беринг.\nҲомиладорлик юз берганидан кейин Клостилбегит®ни қўллаш мумкин эмас.\nКломифен кўкрак сутига чиқарилади, шунинг учун эмизиш вақтида уни юбориш хавф ва фойдани синчиклаб таҳлил қилишни талаб этади.\nАгар Сиз ҳомиладор бўлсангиз ёки бола эмизсангиз, хар қандай дори воситасини қабул қилишдан олдин даволовчи шифокорингиз билан маслаҳатлашинг.\nДаволаш курсини бошида кўришни ёмонлашиши юз бериши мумкинлиги туфайли, транспорт воситаларини ҳайдаш ва механизмлар билан ишлаш тавсия этилмайди.\nКлостилбегит®нинг ҳар бир таблеткаси 100 мг лактоза сақлайди\nАгар шифокорингиз Сизга, Сизда қандларнинг айрим турларини ўзлаштираолмаслик борлигини ҳақида хабар берган бўлса, бу препаратни қабул қилишни бошлашдан олдин, шифокорингиз билан маслаҳатлашинг\nКлостилбегит® таблеткаларини доимо қатъий шифокорнинг буюриши бўйича қабул қилинг. Ҳар қандай гумон бўлганида шифокор ёки фармацевтга мурожаат қилинг.\nНожўя реакциялар ривожланиши мумкинлиги туфайли, даволашни бошлаш олдидан пациентлар синчков гинекологик текширувдан ўтишлари керак. Клостилбегит® препарати билан даволаш мутахассис-шифокор томонидан буюрилади, препаратни фақат гинекологнинг доимий назорати остида қабул қилиш керак.\nБепуштликда тухумдонларнинг сезувчанлигига (реактивлигига) қараб доза ҳар бир пациент учун шахсий равишда танланиши керак.\nМунтазам циклик қон кетишларда даволаш циклни 5-нчи кунидан бошлаш тавсия этилади (ёки давомийлиги 12 кундан кам бўлмаган эрта овулятор/фолликуляр фазани 3-нчи кунида). Ҳайз кўриш бўлмаганида даволашни ҳар қандай кунда бошлаш мумкин.\nI-схема. Тухумдонларнинг реакциясини клиник ва лаборатор назоратида кунига 50 мг 5 кун давомида. Одатда овуляция циклнинг 11-нчи ва 15-нчи кунлари орасида юз беради.\nII-схема. Бу схемани 1-нчи схемани муваффақиятсизлигида қўллаш керак.\nНавбатдаги циклнинг 5-нчи кунидан бошлаб препаратни 100 мг дан ҳар куни 5 кун давомида буюриш керак. Овуляцияни қўзғатилиши бўлмаганида шу курсни такрорлаш мумкин (суткада 100 мг дан яна бир марта). Агар овуляция илгаригидек бўлмаса, 3 ойлик танаффусдан кейин қўшимча 3 ойлик курс ўтказиш мумкин. Шундан кейин препаратни қабул қилишни давом эттиришни ҳеч қандай маъноси йўқ.\nИложи борича бир циклда умумий доза 750 мг дан ошмаслиги керак.\nТухумдонлар поликистози синдромида: бошланғич доза пасайтирилиши керак (суткада\nКонтрацептивлар қабул қилинганидан кейин пайдо бўлган аменореяда суткада 50 мг дан дозани қабул қилиш керак; беш кунлик курс одатда, хатто 1-нчи схема қўлланганида ҳам муваффақиятга эришилади.\nОлигоспермияда 50 мг дан ҳар куни 6 хафта давомида буюриш керак.\nКлостилбегит® таблеткаларини кунига бир марта овқатдан олдин қабул қилиш керак.\nБолалар, ўсмирлар ва постменопауза даврдаги аёлларда Клостилбегит®ни қўллаш мумкин эмас.\nАгар Сиз буюрилганидан кўпроқ Клостилбегит® таблеткаларини қабул қилган бўлсангиз, дарҳол шифокорга мурожаат қилинг. Шифокорга кўрсатиш учун бу йўриқномани ва қолган таблеткаларни ўзингиз билан олиб боринг.\nДоза ошириб юборилганида қуйидаги симптомлар пайдо бўлиши мумкин:\nкўнгил айниши, қусиш, вазомотор оқиб келишлар, терлаш, кўришни бузилиши (кўриш ўткирлигини пасайиши, сцинтилляцияловчи скотома /ёруғликни чарақлаши, кўр доғлар/), тухумдонларни катталашиши ва чаноқ ёки қорин аъзоларида оғриқ.\nҚабул қилинган препарат чиқариб юборилганидан кейин самарани бир маромда ушлаб турувчи даволаш тавсия этилади.\nАгар Сиз Клостилбегит® таблеткаларини қабул қилишни унутган бўлсангиз\nАгар Сиз Клостилбегит® таблеткасини қабул қилишни унутган бўлсангиз, иложи борича тезроқ қабул қилинг. Агар навбатдаги таблеткани қабул қилиш вақти яқинлашаётган бўлса, ўтказиб юборилган дозалар ўрнини тўлдириш учун иккиланган дозани қабул қилманг, чунки Сиз ўтказиб юборилган дозанинг ўрнини тўлдираолмайсиз, лекин дозани ошириб юборилиши хавфини оширишингиз мумкин.\nПрепаратни номунтазам қабул қилишда кутилаётган самара (тухум хужайрани етилиши) юз бермаслиги мумкин.\nАгар Сиз Клостилбегит® таблеткаларини қабул қилишни тўхтатган бўлсангиз\nАёлларда Клостилбегит® таблеткасини қабул қилиш давомийлиги бир цикл давомида 5 кунни ташкил қилади. Препаратни қабул қилиш муддатидан олдин тўхтатилганида, кутилаётган терапевтик самара юз бермаслиги мумкин.\nАгар Сизда ушбу дори воситасини қабул қилиш бўйича қўшимча саволлар пайдо бўлса, шифокорингиз ёки фармацевтга мурожаат қилинг.\nБарча дори воситалари каби, ушбу препарат ҳам ноҳуш реакциялар чақириши мумкин, лекин улар ҳаммада ҳам пайдо бўлавермайди.\nҚуйидаги реакциялар пайдо бўлганида Клостилбегит® препаратини қабул қилишни тўхтатинг ва дарҳол шифокорга ёки касалхонага мурожаат қилинг:\nАгар Сизда аллергик реакция ривожланса, унинг симптомлари қуйидагилар: тери тошмалари, нафас ва ютишни қийинлашиши, лаблар, томоқ ёки тилни шиши (ангионевротик шиш).\nТананинг бир томонини увишиши, оёқ-қўлларни кучсизлиги ёки фалажи, нутқни ноаниқлиги, кўриш ўткирлигини ёмонлашиши, онгни чалкашиши, қатъиятсизлик. Бу инсультнинг белгилари бўлиши мумкин.\nКутилмаган ножўя самаралар ривожланганида Клостилбегит® таблеткаларини қабул қилишни тўхтатинг ва дарҳол шифокорга мурожаат қилинг, чунки Сизга шошилинч тиббий ёрдам керак:\nТухумдонларни кучли рағбатлантирилиши, унинг симптомлари қуйидагилар бўлиши мумкин: қориннинг пастки қисмида, меъда соҳасида, болдир мушакларида оғриқ, газларни тўпланиши, сийдик хажмини камайиши, нафасни қийинлашиши, тана вазнини ошиши. Бунда даволовчи шифокорингиз Клостилбегит® препаратини бекор қилади ёки дозасини пасайтиради.\nКўриш ўткирлигини ёмонлашиши, ёруғликни ярақлаши ёки ёруғликни сезиш туйғуси. Одатда бу симптомлар ўтиб кетади, лекин айрим холларда ўзгаришларсиз қолган. Даволовчи шифокорингиз Сизни окулистга маслахат учун юборади.\nЖигар фаолиятини бузилишлари туфайли сариқлик ривожланиши мумкин, унда тери ва кўзларнинг оқи сарғаяди.\nТўсатдан ўткир бош оғриғи.\nРухий бузилишлар, психоз.\nАгар қуйида санаб ўтилган ножўя самаралар ёмонлашса ёки бир неча кун давомида ўтиб кетмаса, даволовчи шифокорингизга мурожаат қилинг:\nҲайз кўришлар орасидаги оғриқли қон кетишлар\nҚориннинг пастки қисмида оғриқ, бу эндометриознинг (бачадон шиллиқ қаватини, унинг бўшлиғидан ташқарида пайдо бўлиши), эндометриознинг белгисини ёмонлашиши, тухумдонларни катталашиши, тухумдонларнинг ракининг симптоми бўлиши мумкин.\nГавҳарни хиралашиши (катаракта).\nТиришишлар, хушдан кетишлар, онгни чалкашиши, безовталик, мувозанатни бузилиши.\nТинка қуриши, уйқуни бузилиши, депрессия, кайфиятни ўзгариши, хулқни ўзгариши.\nЮз, лабларни шиши, кўзларнинг атрофини шиши\nБўлиши мумкин бўлган ножўя самаралари уларни пайдо бўлиш тез-тезлигига мувофиқ берилган:\nТез-тез (100 пациенлардан 1-10 тасида учрайди):\nбош оғриғи, бош айланиши, чарчоқлик, кўришни бузилиши (ярақлаш ёки кўзларда ёйилган доғлар, тебранувчи ёруғлик ва бошқалар.),\nкўнгил айниши, қусиш,\nтерини қизариши, терлаш, иссиқлик оқиб келиши,\nсут безларини зичлашиши, қорин ва чаноқ аъзоларида оғриқ,\nоғриқли ҳайз кўришлар, меъёрий бўлмаган бачадон қон кетишлари, тухумдонларни катталашиши.\nТез-тез эмас (1000 пациенлардан 1-10 тасида учрайди):\nчарчоқлик, айланиш туйғуси билан бош айланиши (вертиго),\nқабзият, диарея, қоринда ўткир оғриқ,\nтошма, эшакеми, терини аллергик яллиғланиши, кўп шаклли эритема, терига қон қуйилиши, иштаҳани ошиши, тана вазнини ошиши ёки камайиши, сариқлик, сафрони димланиши,\nнерв кучланиши, депрессия, уйқусизлик.\nКам ҳолларда (10000 пациенлардан 1-10 тасида учрайди):\nгавҳарни хирашиши, кўриш нервини яллиғланиши\nЖуда кам ҳолларда (10000 пациенлардан 1 тасидан камида учрайди):\nТез-тезлиги номаълум (мавжуд бўлган маълумотлар асосида аниқлаш мумкин эмас):\nрухий реакциялар, шу жумладан бош мия қон айланишини бузилишлари, нерв тизими томонидан бузилишлар билан боғлиқ бўлган параноидал психоз, онгни бузилиши, нутқни бузилиши,\nбош мияда қон айланишини бузилиши, нерв тизими томонидан бузилишлар билан боғлиқ хушдан кетишлар (Маълум тиришишга тайёргарлиги бўлган пациентларда онгни йўқотилиши билан тиришиш хуружлари хақида хабар берилган),\nсариқлик, сафрони димланиши, аллергик реакциялар, кўп шаклли эритема (терида нишонсимон доғларни пайдо бўлиши), терига қон қуйилиши, ангионевротик шиши, тухумдонларни кучли рағбатлантиришиши, эндометриоз ва унинг қайталанишлари, айрим ҳолларда гормонга боғлиқ ўсмаларни ривожланиш ёки ҳолатни ёмонлашиши ҳоллари.\nИссиқлик оқиб келиши препарат бекор қилинганидан кейин тўхтайди. Тухумдонларни кистоз катталашиши кузатилиши мумкин, айниқса кам учрайдиган касаллик – Штейн-Левентал синдромида. Бундай ҳолларда ҳароратингизни мунтазам ўлчаш керак. Ўлчашларнинг натижаларига қараб Сизнинг даволовчи шифокорингиз, Сиз қачон даволашни тўхтатишингиз кераклигини ҳал қилади.\nПрепаратни қабул қилиш вақтида кўп ҳомилалик ҳомиладорлик, ўртача популяцияга қараганда кўпроқ пайдо бўлади. Кломифен билан даволашда кўпроқ бачадондан ташқари ҳомиладорлик ривожланади.\nҲар қандай ножўя самаралар, шу жумладан ушбу йўриқномада кўрсатилмаганлари аниқланганида, илтимос, шифокорга ёки фармацевтга мурожаат қилинг. Сизнинг хабарларингиз туфайли, Сиз бу препаратни хавфсизлиги бўйича кўпроқ маълумот олишга ёрдам берасиз.\nКлостилбегит® препаратини қандай сақлаш керак\nЎрамида кўрсатилган яроқлилик муддати ўтганидан кейин препарат ишлатилмасин.\nКлостилбегит® таблеткаларини сифатини ёмонлашишини аниқ белгилари (масалан, рангини ўзгариши) пайдо бўлганда қўллаш мумкин эмас.\n8.Ўрам ичидагиси ва бошқа маълумот\nКлостилбегит® таблеткалари препарати нима сақлайди\nҳар бир таблетка 50 мг кломифен цитрати сақлайди.\nлактоза моногидрати (100 мг), картошка крахмали, тальк, желатин, магний стеарати, стеарин кислотаси.\nКлостилбегит® таблеткаларининг ташқи кўриниши ва ўрам ичидагиси\nДумалоқ, ясси, оқ, сарғиш-оқ ёки кулрангроқ-оқ рангли, ҳидсиз ёки деярли ҳидсиз, бир томонида “CLO” кўринишидаги гравировкали фаскали таблеткалар.\n10 таблеткадан жигарранг шиша флаконларга жойланган. 1 флакон тиббиётда қўллаш бўйича йўриқномаси билан бирга картон қутига жойланган.


Жанубий Кореяда мураббийлик қилаётган ҳамюртимиз ҳақида » Ўзбекистон янгиликлари – Zamin.uz\nЖанубий Кореяда мураббийлик қилаётган ҳамюртимиз ҳақида\n31 март 2019, 18:13\nСанжар Асқаралиевни яхши танисангиз керак-а? Наманганлик футболчининг фаолияти давомида «Навбаҳор», «Нефтчи», «Андижон» каби жамоаларда тўп суриб мухлислар меҳрини қозонган ярим ҳимоячи охирги марта Фарғонанинг «Истиқлол» жамоаси шарафини ҳимоя қилганди. Шундан сўнг Асқаралиев майдонда кўринмай қолганди. Кўпчилик эса Санжарни Жанубий Кореяда мураббийлик иши билан шуғулланаётганини билмаса керак. Ўзингиз тушуниб турганингиздек, ушбу мақоламиз Санжар Асқаралиев ҳақида бўлади.\nОчиғи, Асқаралиевнинг Жанубий Кореяда мураббийлик қилаётгани эътиборга молик хабар десак янглишмаймиз. Биз эса аввало уни қандай қилиб Кореяга кетгани ҳақида сўрадик.\n- Жанубий Кореяга оилавий сабаблага кўра кетдик. У ерда рафиқамнинг қариндошлари истиқомат қилишади. Ўшалар менга бу ерга келиб бемалол ишлашим мумкинлигини айтиб қолишди. Уларнинг таклифига кўра кетдим ва эндиликда ёш болаларни шуғуллантиряпман. Ҳаммаси яхши, ўз ишимни яхши кўрганим боис у ердаги фаолиятим мазмунли ўтяпти. Кореянинг Ансан шаҳридамиз ва у ерда «Шинсунг» деган хусусий футбол мактаби бор. Ўша ерда болалар билан ишлаяпман. 2009 ва 2010 йилларда туғилган болаларга мураббийлик қиляпман.\nБолалар футболига мураббийлик қилаётган Асқаралиевда бу борада тегишли лицензия борми, деган ҳақли савол ҳам туғилади. Мазкур масала ҳақида ўзидан сўраганимизда шундай деди:\n- Ҳа, улар мендан мураббийлик лицензиямни сўрашганди. Лицензиям эса бор, фақат Ўзбекистонда қолганини айтганман. Футбол мактабининг раҳбари мен билан яхши муносабатда бўлгани учун менга ишонч билдирган. Барибир қачондир Ўзбекистонга қайтиб мураббийлик ўқув-курсларида ўқишим керак. Бунгача «С» лицензияга ўқиганман ва яна ўқишим керак.\nШундай қилиб, Санжар футболчилик фаолиятини тугатган кўринади. Лекин у бу ҳақида ҳали ҳеч кимга айтмаганди. Шу баҳонада Асқаралиев футболчилик фаолиятини тугатганини эълон қилди.\n- Ҳа, футболчилик фаолиятимни тугатдим деб ҳисобласам бўлади. Бўлди энди, тугатадиган пайтим келганди. Аммо футболни эрта тугатдим деб ўйламайман. Айни пайтда 38 ёшдаман. Шундай экан, фаолиятимни якунлайдиган давр ҳам келганди ва буни ўзим ҳам яхши тушуниб тургандим. Ёшларга ҳам йўл бўшатиб бериш керак эди. Ҳадеб футбол ўйнаб футболни ҳам қийнамайлик (кулади).\nХўш, собиқ футболчига айланган Асқаралиев майдонда ўтказган фаолиятидан қай даражада кўнгли тўлди? Бу ҳақида у қуйидагича жавоб берди.\n- Фаолиятимдан қанчалик қониқдим? Менимча, 50х50 бўлса керак. Нима бўлганда ҳам «Нефтчи»даги фаолиятим эсда қоларли бўлди. Аммо, афсуски, бу жамоа билан чемпионликни қўлга киритиш насиб қилмаган. Кумуш ва бронза медалларини қўлга киритганмиз. Барибир чемпионлик насиб қилмагани мен учун аламли бўлган. Кўп мамлакатларда бўлдик, Осиё Чемпионлар лигаси ҳамда ОФК Кубоги мусобақасида иштирок этдик. Албатта, бу вақ давомида яхши натижаларимиз ҳам бўлган.\nЭнди яна Кореядаги фаолиятига қайтадиган бўлсак, ёш болалар билан ишлаш бўйича у ерда тизим қандай? Ҳамюртимизни эътиборини тортган жиҳатлар бўлдими?\n- Кореяда ёш болалар футболи бошқача экан, - дейди Санжар. - Бу ерда болаларни эрталаб махсус автобус олиб келади ва машғулотлардан сўнг ўша автобус олиб кетади. У ерда машғулот учун эътиборни кўрсангиз, ҳеч нимадан муаммо йўқ. Ҳамма шароитлар фақат аъло даражада. Агар Ўзбекистонда ҳам шароит ва эътибор шунақа бўлганида аллақачон Месси ва Роналдулар етишиб чиққан бўларди.\nБундан ташқари, у ерда яратилаётган шароитлар ҳам юқори даражада эканлиги ҳақида алоҳида таъкидламоқда. Бунга қуйидаги сўзлари орқали гувоҳ бўлиш мумкин.\n- Кореяда майдонлардан ҳеч қачон муаммо йўқ. Болалар учун 4-5 хил кўринишдаги майдонлар бор. Машғулотнинг ҳар 40 ёки 45 дақиқасидан кейин болалар учун чой-кофе, банан ва мева-чевалар берилади. Болалар учун умуман муаммо йўқ. Тўпми, форма дейсизми, ҳамма-ҳамма нарсаси бор. Шундай экан, қанақасига бола ўсмасин?! Лекин бу ерда боланинг футболчи бўлиш ёки бўлмаслигини кўпинча ота-оналари ҳал қилишади.\nХўш, Асқаралиев устозлик қилаётган жамоа турли хил мусобақаларда қатнашишяптими? Ҳар ҳолда болалар учун ўйин амалиёти жуда муҳим ҳисобланади.\n- Ҳа, мусобақалар бўлиб туради. Ҳозирча Ансан вилояти бўйича ташкил этилаётган турли турнирларда қатнашиб турамиз. Кейин бир марта Корея пойтахти Сеул шаҳрида ўтказилган мусобақада ҳам иштирок этиб келдик, - дейди Асқаралиев.\nБолалар футболи билан боғлиқ яна бир асосий муаммо шундаки, кўпинча улардан натижа ҳам талаб қилинади. Мураббийлар боланинг футболчи сифатида ўсишининг ўрнига жамоасининг натижа кўрсатишини устивор вазифага айлантириб олишади ва бундай ҳолатларга ўзимизда кўп бор гувоҳ бўлганмиз. Бу борада Кореяда қандай? Асқаралиев эса шундай жавоб берди.\n- Бу ерда натижа ҳақида умуман ҳеч ким ҳеч нима демайди. Нега ютди ёки нега ютқазди деган гап йўқ. Бола машғулотга келяптими, қилаётган меҳнатидан ўзи хурсандми ва бунда нота-онаси мамнунми, бўлди шунинг ўзи улар учун етади. Болалар билан ишлашда мураббий маза қилиб ишлайди. Ҳеч қандай босимни ҳис қилмайди. Шунинг учун мен ҳам болалар билан ишлашда асло қийналаётганим йўқ. Биласизми, Кореяда иқтидорли болалар жуда кўп экан, уларни кўриб ўзим ҳам ҳайрон қолдим. Болаларнинг ўзларида футбол учун қизиқиш жуда катта. Бу эса уларнинг асосий ютуғи ҳисобланади. Аммо, барибир у ерда боланинг эмас, балки ота-онасининг айтгани бўлар экан. Мен эса болаларнинг ота-оналари фарзандининг иқтидори борлигини ва футбол билан охиригача шуғулланишини айтаман. Аммо улар боласини кўпроқ ўқитишга қизиқишади.\nШунингдек, у ерда мураббийлар учун ҳам қандай шароитлар яратилгани билан қизиқдик. Қолаверса, қанча миқдорда ойлик маош олаётгани борасида ҳам билишни хоҳлагандик.\n- Мураббийлар учун шароитлар ҳам яхши. Нолишга алсо ҳожат йўқ. Ойлик маош ҳақида эса гапирмай турганим яхши. Одамлар мени у ерга пул ёки бошқа нарса учун кетибди деб ўйлашмасин дейманда. Лекин тан олишим керакки, ойлик маошим анча баланд. Сентябрь ойида визам тугайди. Кейин шунга қараб иш қиламиз.\nУмуман олганда, ҳамюртимиз Жанубий Кореяда яна қанча муддат фаолият олиб бормоқчи? Кейинги режалари қандай? Бу саволга эса қуйидагича жавоб қайтарди.\n- Тўғриси, ҳали кейинги режаларим ҳақида бир нима дея олмайман. Аммо Кореядаги ишим ўзимга ҳам ёқяпти. Шунга қарамай, ота-онам, қариндошлар, умуман олганда, ватан соғинчи деган туйғулар барибир ўз сўзини айтяпти. Сентябргача яна ҳаммасини ўйлаб кўраман. Унгача эса ҳали вақтим бор.\nШу ўринда кўпни кўрган собиқ ўйинчимиздан бугунги ўзбек футболи ҳақидаги фикрлари била ҳам қизиқиб кўрдик. Унинг билдирган фикрлари эса сизни ҳам беэътибор қолдирмаса керак.\n- Тўғриси, бугунги футболимиз ҳақида нимадир дейишни ҳам билмайман. Спорт тамойиллари деган тушунчалар бор. Қандай қилиб, биринчи лигадан курашмасдан туриб Суперлигага чиқиш мумкин? Мана шундай ишлардан ҳайрон қоляпман. Ҳар доим спорт тамойилларига амал қилиш керак. Бугун иккита жамоани чиқарди, эртага эса яна бошқаларни ҳам курашсиз Суперлигага чиқаришади. Агар шундай бўлаверса, у ҳолда про-лигани нима кераги бор? Про-лигадан курашиб чиққан жамоа анна шундан кейингина Суперлиганинг қадрини билади. Футболимиздаги ўсишни эса миллий терма жамоага қараб белгилаш мумкин. Терма жамоа ўйинига қараб, ўзбек футболига баҳо берса бўлади.\nМаълумки, бизда ҳам ёшлар билан ишлаш ва болалар футболини кўтариш борасида турли ўзгариш ва ислоҳотлар амалга оширилмоқда. Хўш, болалар футболига бўлган эътибор ва улар билан ишлаш борасида Жанубий Корея билан Ўзбекистонни қандай солиштириш мумкин? Ҳаммасига ўз кўзлари билан гувоҳ бўлаётган Санжар Асқаралиев шундай жавоб қайтарди.\n- Жанубий Кореяда ишга бўлган муносабат жуда юқори даражада. У ерда футболчилар ва ёш болаларнинг машғулотга бўлган муносабатини кўрсангиз ҳайрон қоласиз. Жавобгарлик ҳиссисни жуда яхши ҳис этишади. Шу боис у ерда ёшларнинг ўз ишига жиддий ёндашаётганини кўриб ҳайрон қолаверасиз. Шунинг учун ҳам бугунги кунда Корея футболининг мавқеи биздан анча баланд. Бундан ташқари, у ерда мураббийнинг роли жуда катта ва футболчилар устозига нисбатан бошқача ҳурматда бўлишади. Уларга ёшликдан таълим тарбия ҳам юқори даражада берилар экан.\nЯнгиликлар » Спорт » Жанубий Кореяда мураббийлик қилаётган ҳамюртимиз ҳақида\n15:00 Жанубий Кореяда балиқ овлаш маросими бошланди\n18:33 Жанубий Корея Шимолий Кореяга 200 тонна мандарин совға қилди (фото)


Ўзбекистон МТЖ ўртоқлик учрашувида Буркина-Фасони кичик ҳисобда енгди\n22:09 / 24.08.2016 8608\nБугун — 24 август куни Ўзбекистон миллий терма жамоаси Тошкентдаги Пахтакор марказий стадионида Буркина-Фасо терма жамоасига қарши ўртоқлик ўйинида майдонга тушди.\nУчрашув Самвел Бабаян шогирдлари устунлиги остида ўтди ва бу устунлик 40-дақиқада ҳимоячи Егор Кримец томонидан урилган гол орқали ҳисобда акс этди. Бу гол учрашувда ягоналигини сақлаб қолди ва Ўзбекистон миллий терма жамоаси илк марта Африка қитъаси вакили бўлган терма жамоани мағлуб этди.\nМиллий терма жамоа энди 1 сентябрь куни ЖЧ-2018 саралашининг учинчи босқичи доирасидаги биринчи тур учрашувида Сурияга қарши майдонга тушади.\nГол: Егор Кримец, 40 (1:0).\nЧетлатиш: Азиз Ҳайдаров, 71\nЎзбекистон - КХДР. Узоқ кутилган ғалабали ўйиндан фоторепортаж\nЭктор Купер: «Хурсандлигимнинг сабаби натижа эмас, ўйинимиздаги ўсиш»\nЎзбекистон Купер қўл остида илк маротаба ғалаба қозонди


Сифатли пишлоқни қандай сотиб олиш мумкин , танловда адашмайсизми? Истеъмолчилар ҳуқуқларини ҳимоя қилиш агентлигининг экспертиза натижалари - Истеъмолчилар ҳуқуқларини ҳимоя қилиш Агентлиги\nСифатли пишлоқни қандай сотиб олиш мумкин , танловда адашмайсизми? Истеъмолчилар ҳуқуқларини ҳимоя қилиш агентлигининг экспертиза натижалари\nОдатдаги рукнимизни давом эттирган ҳолда, бу сафар ҳам аҳоли кенг истеъмол қиладиган ва таом тайёрлашда фойдаланадиган пишлоқ маҳсулотини экспертизадан ўтказишга қарор қилдик. Сифатли пишлоқ қандай талабларга жавоб бериши керак ва уни харид қилишда нималарга эътибор қаратиш лозим?\nОдатдагидек, шу каби саволларга жавоб топиш учун Истеъмолчилар ҳуқуқларини ҳимоя қилиш агентлиги томонидан чакана савдода сотилаётган ушбу маҳсулот намуналарининг назорат хариди амалга оширилди ва аккредитациядан ўтган синов лабораториларига экспертиза учун юборилди. Назорат хариди учун танлаб олинган пишлоқ намуналари қуйидагилар:\n“Cream Cheese” эритилган қаймоқли пишлоқ, “Cream Mega Cheese” ХК, Ўзбекистон;\n“Ханский” қаймоқли пишлоқ, “FATIH KRAL MOB” МЧЖ, Ўзбекистон;\n“Asl Baraka” эритилган қаймоқли пишлоқ, “Mega Star Food” МЧЖ, Ўзбекистон;\n“Sultan” қаймоқли пишлоқ, “AL-FAYZ CHEESE” ХК, Ўзбекистон;\n“GRAF” қаймоқли пишлоқ, “AL-FAYZ CHEESE” ХК, Ўзбекистон;\n“Hochland” эритилган қаймоқли пишлоқ, “Хохланд Руссланд” МЧЖ, Россия;\n“ALSAFI” эритилган қаймоқли пишлоқ, “Bio Natural Food” МЧЖ, Ўзбекистон;\n“Ласковое лето” эритилган пастасимон қаймоқли пишлоқ, “Савушкин продукт” ОАЖ, Беларусь;\nЭритилган колбасасимон пишлоқ, “CHEESE PARADISE” МЧЖ, Ўзбекистон;\n“Алинка” эритилган пишлоқ, “Best Cheese Production” МЧЖ, Ўзбекистон.\nПишлоқ намуналари “UzTest” ДУК ва Санитария-эпидемиология хизмати аккредитациядан ўтган лабораторияларида Сут ва сут маҳсулотларининг хавфсизлиги тўғрисидаги умумий техник регламент талабларига мувофиқлиги бўйича синовдан ўтказилди.\nҚуйидаги намуналар микробиологик кўрсаткичлар (бактерияларнинг мавжудлиги) бўйича талабга жавоб бермаслиги маълум бўлди:\n“Алинка” эритилган пишлоқ, “Best Cheese Production” МЧЖ, Ўзбекистон;\nТаъкидлаш жоизки, ушбу намуналар хавфсизлик кўрсаткилари бўйича талабга жавоб бермайди, яъни бу инсон саломатлигига зарар етказиши мумкин.\nТашқи кўриниши ва зичлик даражаси бўйича фақатгина бир маҳсулот намунаси қониқарсиз натижани қайд этди, бу намуна:\nЭритилган колбасасимон пишлоқ, “CHEESE PARADISE” МЧЖ, Ўзбекистон.\nҚУРУҚ ЖИСМДАГИ ЁҒНИНГ УМУМИЙ ҲИССАСИ – …%\nУшбу иборани турли ҳил пишлоқ ва пишлоқли маҳсулотлар қадоғида йирик ҳарфлар билан ёзилганлигини кўриш мумкин. Нуқталар ўрнида 50 дан 60 гача бўлган исталган рақам бўлиши мумкин. Ушбу кўрсаткич бўйича қуйидаги савдо номлари остидаги маҳсулотлар экспертизадан ўтмади:\n“Cream Cheese” эритилган қаймоқли пишлоқ, “Cream Mega Cheese” ХК, Ўзбекистон – 46%;\n“ALSAFI” эритилган қаймоқли пишлоқ, “Bio Natural Food” МЧЖ, Ўзбекистон – 49%;\n“Ласковое лето” эритилган пастасимон қаймоқли пишлоқ, “Савушкин продукт” ОАЖ, Беларусь – 43%;\nЭритилган колбасасимон пишлоқ, “CHEESE PARADISE” МЧЖ, Ўзбекистон – 79,6%;\n“Алинка” эритилган пишлоқ, “Best Cheese Production” МЧЖ, Ўзбекистон – 67%.\n10 ТА НАМУНАНИНГ 7 ТАСИДА ЎСИМЛИК ЁҒЛАРИ АНИҚЛАНДИ\nЭкспертлар томонидан эритилган пишлоқ маҳсулотига табиий бўлмаган (сутдан олинмаган) ёғлар қўшилганлиги ҳам текширувдан ўтказилди, ўрнатилган стандартларга мувофиқ, эритилган пишлоқ таркибида, бошқа сутли маҳсулотлардаги каби, ўсимлик асосдаги ёғлар бўлиши мумкин эмас. Ўрганиш натижаларига кўра, 7 та маҳсулот намунасида номувофиқлик аниқланди:\nЭкспертларда савол туғилди: нима учун бирор-бир ишлаб чиқарувчи маҳсулот қадоғида пишлоқ таркибида ўсимлик мойи ва ёғини кўрсатмаган? Бу ҳолат истеъмолчини тўғридан-тўғри алдаш бўлиб, ушбу маҳсулот пишлоқ деб ҳисобланиши мумкин эмас.\nВа ниҳоят, “AL-FAYZ CHEESE” ХКнинг “GRAF” қаймоқли пишлоқ маҳсулоти намлик даражаси бўйича 28,5% кўрсаткични қайд этди, регламент талабларига кўра 40 дан 60% гача оралиқда бўлиши лозим.\nҚАЙСИ НАМУНА ЭКСПЕРТИЗАДАН МУВАФФАҚИЯТЛИ ЎТДИ?\nБарча ўрнатилган талабларга фақатгина бир маҳсулот намунаси жавоб бериши аниқланди – “Hochland” эритилган қаймоқли пишлоқ, “Хохланд Руссланд” МЧЖ, Россия.\nЮқоридаги маҳсулотлар намуналарини синовдан ўтказиш натижалари бўйича маълумотлар камчиликларни бартараф этиш ҳамда мувофиқлик сертификатини тўхтатиш ва зарур ҳолларда бекор қилиш учун тегишли ваколатли органларга юборилди.\nCategories: Фаолият, Янгиликлар 18.11.2020


Ўзбекистонда Олимпия ҳафталиги бошланди\nТОШКЕНТ, 22 июнь. /«Дунё» АА/. Эртага, 23 июнь куни бутун жаҳон бўйлаб Халқаро олимпия куни нишонланади. Жумладан, Ўзбекистонда ҳам ушбу сана олдидан қатор спорт ўйинлари ва кўнгилочар тадбирлар ўтказилиши режалаштирилган, деб хабар бермоқда «Дунё» АА фотомухбири Анвар Илёсов.\nЎзбекистон Миллий олимпия қўмитаси ташаббуси билан, бугун мамлакатимизда Олимпия кунига бағишланган спорт ҳафталигига старт берилди.\n28 июнга қадар давом этадиган ушбу ҳафталикда 15 та спорт федерациялари турли оммавий тадбирлар, қизиқарли мусобақаларни уюштиришни режалаштирган.\nБугун эрта тонгданоқ МОҚ биноси олдида ҳафталик мусобақалари бошланишига бағишланган катта фестиваль ўтказилди. Унда кенг жамоатчилик вакиллари, спортчилар ва ёшлар иштирок этди.\nТадбирда ХОҚ президенти Томас Бахнинг жаҳон спортчиларига йўллаган табриги ўқиб эшиттирилди.\nМаълумот учун, бундан роппа-роса 125 йил аввал барон Пьер де Кубертен бошчилигида Олимпиадани тиклаш учун энг катта қадам қўйилди, яъни 1894 йилнинг 23 июнь куни Халқаро Олимпия қўмитаси (ХОҚ) таъсис этилди. Унинг таркибига дастлаб 12 давлатдан 14 вакил киритилди. Айни пайтда дунёнинг 206 мамлакати, жумладан, Ўзбекистон ҳам ХОҚ аъзоси ҳисобланади.\n2022 йилги Осиё ўйинлари тимсоли тақдим ...\n2022 йилги Осиё ўйинлари ташкилий қўмитаси мусобақа тимсолларини эълон қилди. ...\nЎзбекистонлик ёш велоспортчи Италия клуб...\nЎзбекистонлик ёш велоспортчи Италия клуби билан шартнома тузди....\nБугун Ўзбекистон терма жамоаси Ироқ терм...\nФутбол бўйича Ўзбекистон миллий терма жамоси бугун Бирлашган Араб Амирликларидаги йиғини ...


15 май куни Андижоннинг марказий кўчасида зўравонлик воқеаси рўй бермади.\n03 март 2021, Тошкент вақти: 07:18\nШаҳар кўчаларини хавфсизлик кучлари назорат қилмоқда. Озодлик мухбири Садриддиннинг 15 май куни Андижондан телефон орқали хабар беришича, ҳозир Андижоннинг асосий кўчасида тинч вазият ҳукм сурмоқда:\n“Намойиш ўтказилган майдон ҳарбийлар билан ўраб олинган. Андижондаги вазият эса ҳарбийларнинг, ҳарбий аскарларнинг қаттиқ назоратида”.\nОзодлик радиоси мухбирлари хабарига кўра, Ўзбекистон ва Қирғистон чегарасида жойлашган Қорасув шаҳрида 15 май куни тартибсизликлар рўй бермаган. Шанба кни норозилик намойишчилари Қорасув ҳокимини гаровга олиб ҳокимият биноси ва милиция машинасига ўт қўйган. Қирғизистон чегарачилари эса юзлаб Ўзбекистон фуқароси чегарани бузиб Қирғизистон ҳудудига ўтишининг олдиди олди.\nИнсон ҳуқуқлари ҳимоячиси Саиджаҳон Зайнобиддиновнинг Ройтер ахборот агентлигига айтишича, жума куни ҳукумат қўшинлари норозилик намойишчиларига қарата ўт очгани оқибатида ўлганлар сони 500дан ортган бўлиши мумкин. Талафотлар ҳақида турлича маълумот тарқатилмоқда. Расмий маълумотларга кўра, Андижон фожиасида тахминан 30 одам, жумладан хавфсизлик ходимлари ҳам нобуд бўлган.\nШифокорлар ва беморлар ҳуқуқлари ҳимояси билан шуғулланувчи “Анимафор” ташкилоти раҳбари Гулбаҳор Тўраева Озодлик радиоси мухбири билан суҳбатда талофатлар ҳақида бундай деди:\n“(Зўравонликлар рўй берган) иккинчи кунга келсак, Андижон шаҳридаги 15-мактабга бордим, ўша ерга ўликлар тўпланаётганини ўз кўзим билан кўрдим. Ўша ерда 500тадан кўп ўлик бор эди” – деди шифокорлар ва беморлар ҳуқуқлари ҳимоячиси.\nАндижон фожиасига халқаро ҳамжамият ўз муносабатини билдириб келмоқда. Хусусан 15 май куни Европада хавфсизлик ва ҳамкорлик ташкилоти Ўзбекистон ҳукуматини зўравонликларга чек қўйишга ва мамлакатда инсон ҳуқуқлари ҳурмат қилинишига чақирди.\nЕвропада хавфсизлик ва ҳамкорлик ташкилотининг Тошкентдаги вакили Мирослав Женеа томонларни куч қўлламасликка чақирди. Унга кўра Европада хавфсизлик ва ҳамкорлик ташкилоти бўҳронни хал этиш ва унинг сабабларини ўрганишда ёрдам беришга тайёр.\n15 май куни Лондонда Британия Ташқи ишлар вазири Жэк Строу Ўзбекистон ҳукумати кучлари Андижонда норозилик намойишчиларига қарата ўт очганини қоралади ва ҳукуматни демократик ислоҳотлар ўтказишга чақирди.\nЯкшанба куни Ўзбекистон Ташқи ишлар вазирлиги Британия Ташқи ишлар вазири Жэк Строунинг баёнотига кескин норозилик билдирди.\nРоссия Ташқи ишлар вазири Сергей Лавров Ўзбекистондаги воқеалар экстремистлар томонидан аввалдан режалаштирилганини айтди. 15 май куни Вена шаҳрида гапирган Лавровга асосланиб ИТАР-ТАСС ахборот агентлигининг билдиришича, Россия Ўзбекистон ҳукуматига қарши намойишчиларни тайёрлашда Афғонистон толибларининг қўли борлигига ишора қилувчи маълумотга эга.\n14 май куни Россия Ташқи ишлар вазири ўринбосари Валерий Лошчинин Андижон фожиаси ҳақида бундай деди:\n“Бу воқеаларга бир қатор муаммолар, жумладан ижтимоий-иқтисодий муаммолар сабаб бўлган. Бу минтақада Ислом омили ҳам жуда кучли. Буларнинг ҳаммаси зўравонликлар рўй беришига туртки бўлган. Энг даҳшатлиси одамлар нобуд бўлгани. Биз бундай экстремистик ҳаракатларни қоралаймиз ва вазият назорат остига олинишига умид қиламиз” – деди Россия Ташқи ишлар вазири ўринбосари.\n14 май куни Тошкентда бўлиб ўтган матбуот анжуманида Ўзбекистон президенти Ислом Каримов Андижон воқеаларини қуролли исён, дея бахолади. Каримовга кўра, намойиш ҳукуматни ҳокимиятдан ағдаришни мақсад қилган радикал “Хизбут-Тахрир” ташкилотига алоқадор бир гуруҳ жанггарилар томонидан амалга оширилган.\nҚирғизистон ҳукумати чегарани кесиб Қирғизистон ҳудудига ўтган ўзбекистонлик қочқинлар учун лагер ташкил этилганини маълум қилди. Қирғизистон фавқулодда ҳолатлар вазирлигига кўра, қочқинлар лагери Жалолобод вилояти ҳудудида ташкил этилган бўлиб ҳозир у ерда 900 нафар қочқин бор.\nБМТнинг қочқинлар масалалари бўйича олий комиссарлиги қочқинлар лагеридаги вазиятни яқиндан ўрганиш учун у ерга ўз вакилиги юборган. Ғарб ахборот агентликлари хабарига кўра, Қирғизистон чегараси яқинига тахминан уч минг одам йиғилган.\n14 май куни Қорасув шаҳрида зўравонликлар рўй бериши билан Ўзбекистон ва Қирғизистон чегараси дарҳол ёпиб қўйилган. 15 май куни Ўзбекистон ва Қирғизистон чегараси очилди ва текширув пунктлари ўз фаолиятини давом эттирди.\nОзодлик радиоси мухбири якшанба куни Қорасув бозори одатдагидек ишлаган. Шаҳарда тинч вазият ҳукм сурган. Зўравонликлар кузатилмаган. Қўзғалончилар томонидан гаровга олинган шаҳар ҳокими қўйиб юборилган. Ўз навбатида ҳоким 90 фоиз расмийларни алмаштиришга ваъда берган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Суд Жонни Депп ва Эмбер Херднинг никоҳини расман бекор қилди\t12:16, 14 январь\tЛос-Анжелес суди актёрлар Жонни Депп ва Эмбер Хердларнинг никоҳини расман бекор қилиш ҳақида қарор чиқарди, деб хабар берди “Gazeta.ru” нашри.\nСуд ишлари 8 ой давом этди.\nЖонни Депп агар никоҳ бекор бўлса, Эмбер Хердга 6,8 миллион доллар тўлаши лозим бўлган шартномани рад этган эди. Унинг бундай қарорга келишига Эмбернинг уни зўравонликда айблагани сабаб бўлганди. Актёр собиқ рафиқасининг мазкур хатти-ҳаракатини шартнома шартларини бузиш, деб ҳисоблаган.\nЗебо Наврўзова келинларини қандай синовдан ўтказганини сўзлаб берди\tЎзбекистонлик машҳур футболчилар ва уларнинг рафиқалари(Фото)\tТўйдан кейинги муҳаббат ҳақида 10 афсона\t«Эрим мени алдади, энди унга ишонолмаяпман»\tЧиққан қиз чиғириқдан ташқарими? Ота-оналарнинг оилавий зиддиятларга аралашуви ҳақида\tЭрни эр қиламан десангиз… ёхуд турмуш ўртоғингизни омадли қилиш йўллари\tОтправить


00:34 / 30.04.2017\nҚирғизистонда 29 апрелда юз берган кучли кўчки оқибатида 24 киши, жумладан 9 бола ҳалок бўлди. Тош, лой ва муздан иборат миллион куб метрлик кўчки қишлоқлардан биридаги уйларни босиб қолди. Ҳукумат кўчки юз бериши мумкинлигидан огоҳлантирганига қарамай, қишлоқ аҳли ўз уйларини тарк этишни истамаган. Айни вақтда воқеа жойида қутқарув-қидирув операцияси олиб борилмоқда. Қирғизистон фавқулодда вазиятлар вазирлигида селлар такрорланиши мумкинлиги айтилмоқда.\nКўчки Ўш вилоятининг Ўзган туманида жойлашган Аюу қишлоғидаги бир неча уйни тонгги соат 7 ларга яқин босиб қолди. Бу қишлоқда 1300 киши яшайди. Кўчки қишлоқнинг чеккасидаги 11 та уйни босиб қолган. Уйлардан 7 тасида одам яшаган. Кўчки вақтида улар ҳали уйқуда бўлганлар.\nҲозирда воқеа жойида 100 дан кўпроқ ҳарбий ва 200 га яқин қутқарувчи ишламоқда. Улар вайроналар остидан одамларни чиқариб олишга уринмоқдалар. Омон қолганлар эвакуация қилиндилар. Табиий офат юз бериши аввалдан прогноз қилинганди ва маҳаллий аҳоли бундан огоҳлантирилган.\n"Март-апрель ойларида ходимларимиз бу ерда текширув ўтказиб, аҳолига кетишга кўрсатма берган. Бироқ маҳаллий аҳоли бу жойларни тарк этишга ваъда бериб, буни амалга оширмаган", деб айтмоқда Қирғизистон фавқулодда вазиятлар вазири Кубатбек Бўронов.\nОдамлар уйларини тарк этишни, чорвалари, хўжаликларини ташлаб кетишни исташмаган. Кечагина қишлоқ аҳли кўчкиларда ўз ҳаётларига хавф кўрмаган бўлса, бугун бу ерлардан хавфсиз жойларга кетишга интилмоқда.\nКўчки электр узатиш линияларига шикаст етказган, бунинг оқибатида 700 та уй чироқсиз қолиб кетган. Бош йўл беркилиб қолган. Кўчки оқими тўхтамаяпти, у ҳар соатда кишлоққа 5 метрдан сурилиб келмоқда. Мутахассисларнинг огоҳлантиришича, хавф даражаси ҳамон юқори.\n"Юқорида ёриқлар вужудга келган. Бизнинг ҳисоб-китобларга кўра, бу ерда 7 млн куб метр ҳажмдаги тупроқ кўчиши мумкин. Бу жуда улкан массадир ва у қишлоққа катта хавф солади", деб айтмоқда мутахассислардан бири.\nҚирғизистон президенти Алмазбек Атамбаев қурбонлар яқинларига ва қариндошларига ҳамдардлик билдирди. Унга қутқарув операциясининг бориши ҳақида ҳар соат ҳисобот бериб борилмоқда.\n"Бу даҳшатли сабоқдан ҳаммамиз хулоса чиқаришимиз керак. Мол-мулкни жондан устун қўйиш керак эмас. Агар кимгадир ўзининг ҳаёти муҳим бўлмаса, гуноҳга ботмай, фарзандлари ҳақида ўйласин. Нариги дунёга ҳеч ким ўзи билан ҳеч нарса орқалаб кетолмайди", деб куюниб гапирди президент.\nХавфли ҳудудда 250 та уй қолмоқда. Маҳаллий аҳоли эвакуация қилинмоқда. 30 апрель Қирғизистонда мотам куни деб эълон қилинди.


Сигнал чалган ҳайдовчининг автомобилини жарима майдончасига тиқдирган туман ЙҲХБ ... - UzNews.uz\n17 мая, 19:18 2101 1\nУнга нисбатан белгиланган хизмат текшируви натижалари маълум қилинди.\nАввалроқ, Самарқандда унга сигнал чалгани учун ҳайдовчининг автомобилини жарима майдончасига тиқдирган туман ЙҲХБ бошлиғига нисбатан хизмат текшируви тайинлангани ҳақида хабар бергандик.\nХизмат текшируви якунига кўра, фуқаролар билан мулоқот жараёнида, ҳушмуомала, камтар ва босиқ бўлмасдан, носамимийлик билдирган Пахтачи тумани ИИБ Йўл ҳаракати хавфсизлиги гуруҳи катта инспектори, катта лейтенант Мақсуд Тоғаевга “Ҳайфсан” берилди.\nШунингдек, ЙПХ инспектори сафдор Ф. Ҳаитовга “Танбеҳ” интизомий жазоси берилиши, Пахтачи тумани ИИБ бошлиғи майор С. Ортиқовнинг хатти-ҳаракатларини вилоят ИИБда ташкил этилган катта офицерлар таркибидаги “Интизомий кенгаш”да кўриб чиқилиши белгиланди.\nБехзод 17 мая, 23:17\nМана янги Узбекистан Бойлар мазза килади камбахал эса баттар камбахал булиб кетаверади. Узбек фильм "Майсарани иши" ТАХСИР НИМА КИЛСАНГИЗЛАР КОНУНГА ТУГРИ КЕЛАВЕРАДИЯ.\n23 июня, 11:58 2341 0\n21 июня, 18:53 938 0\n23 Июня, Среда 57 0


«Самарқандйўлкўкалам» атроф-муҳит мусаффолигини таъминлаб, эрозиянинг олдини оляпти\nНуробод туманининг аксарият қисми қир-адирдан иборат бўлгани учун ҳам аҳоли манзарали ва мевали дарахтларни кам экишади. Катта йўл ёқаси ҳам кўкаламзорлаштирилганига, манзарали дарахтларга гувоҳ бўлавермайсиз.\n«Самарқандйўлкўкалам» унитар корхонаси ушбу ҳудудда хайрли ишни бошлади. Хусусан, Қашқадарёдан Самарқандга кириб келаверишда Нурободнинг йирик маҳаллаларидан бири «Жом» бошланади. Шу кунларда ушбу маҳалладан ўтар экансиз, халқаро аҳамиятдаги йўл ёқасида сувсизликка чидамли манзарали дарахтлар экилганини кўришингиз мумкин.\n«Катта йўл ёқаси айниқса, ёзнинг иссиқ кунларида хас-хашак ва ёввойи ўтларнинг ўсиб кетганидан файзсиз бўлиб кўринарди. Қанча тозалашга, ободонлаштиришга ҳаракат қилмайлик, яна эски ҳолат такрорланаверарди. Мана энди маҳалламиз ҳудудидан ўтган халқаро йўл ёқаси обод бўлди, минглаб дарахтлар қишлоғимизга кўрк бериб турибди. Ушбу дарахтларнинг барчаси кўкариб, амал олишида «Самарқандйўлкўкалам» унитар корхонасига ёрдам беришга тайёрмиз» деди «Жом» маҳалласи раиси Бахтиёр Қиличев.\nХалқаро аҳамиятдаги А-378 «Самарқанд-Ғузор» автомобил йўлининг 58 км қисмида лаборатория хулосаларига асосан 2000 дан ортиқ сувсизликка чидамли манзарали дарахт кўчатлари экилди ва ушбу ишлар тизимли равишда давом эттирилади. Ушбу кўчатлар атроф-муҳитнинг мусаффолигини таъминлаш, глобал иссиқлик муаммосини камайтириш, ободонлаштириш ҳамда автомобил йўлларини эрозиядан ҳимоя қилишда қўл келади. Энг асосийси, йўлдан фойдаланувчиларга қулай шароит яратилади. Бундан ташқари, автомобил йўлларига туташ ҳудудларни транспорт воситалари томонидан атроф-муҳитга салбий таъсирини камайтиришда ва ҳар хил ташланмалардан ҳам ҳимоя қилишда муҳим аҳамият касб этади.\nЯна бир гап. Мазкур автомобил йўлининг 6 кмда жойлашган айлана транспорт ечимида миллий меъморий ландшафт дизайнини яратиш мақсадида «Самарқандйўлкўкалам» унитар корхонаси томонидан баландлиги 14 метр, ён-атрофида тарихий обидаларимизнинг кичрайтирилган нусхалари (Регистон, Бухородаги Арк қаъласи, Амир Темур мақбараси, Кўксарой ва Шоҳи Зинда мажмуаси) ҳамда Буюк Ипак йўлига ишора қилувчи 11 дона туялар карвонидан иборат мажмуа ҳам барпо этилди.\n«Корхона ташкил топганига қисқа вақт бўлишига қарамасдан, вилоят ҳудудидаги автомобил йўллар четига экилган дарахт ва бута кўчатлари бўй чўзиб, ўз кўркини намойиш қила бошлади. 2021 йил давомида Самарқанд вилояти умумий фойдаланишдаги автомобил йўлларини кўкаламзорлаштириш ва ободонлаштириш мақсадида вилоят ҳокимлиги раҳбарлиги билан баҳор мавсумда 17 000 дона манзарали дарахт кўчатларини экиш ишларини олиб бориш учун дастлабки манзилли рўйхат шакллантирдик. Куз мавсумида экиладиган манзарали дарахт кўчатлари манзил рўйхатларини шакллантириш ишларига тайёргарлик олиб борилмоқда. Шунга асосан Нуробод, Каттақўрғон, Булунғур, Паст Дарғом, Қўшработ ҳамда Пайариқ туманлари ҳудудидан ўтувчи автомобил йўлларининг ёқасида манзарали кўчатлар экиш кўзда тутилмоқда» дейди «Самарқандйўлкўкалам» унитар корхонаси раҳбари Азиз Ражабов.\nКорхона томонидан ёшларни иш билан таъминлашга ҳам алоҳида эътибор бериляпти. Ҳозирги вақтда ишчи-ходимларнинг 37 нафари 30 ёшгача бўлган ёшлардан иборат. Ходимлар орасида «Темир дафтар» рўйхатида турувчи беш нафар ишчилар ҳам бор. Уларга корхона томонидан доимий равишда моддий ёрдам ва кўмак бериб келинмоқда.\n18:39 / 06.01.2021\nЖорий йилда Ўзбекистонда 2та янги қуёш фотоэлектр станцияси қурилиши якунланади\n15:08 / 04.01.2021\nАукционда нархи 600 млн сўмга чиққан авторақам кўчадаги автомобилга тақилгани акс этган сурат бўйича изоҳ берилди


УНИВЕРСИТЕТ КОНФЕРЕНЦИЯЛАРИ -Самарканд давлат университети\nУНИВЕРСИТЕТ КОНФЕРЕНЦИЯЛАРИ “Тескари ва нокоррект масалалар” халқаро илмий-амалий конференция “Озиқ-овқат хавфсизлиги: Миллий ва глобал омиллар” халқаро илмий-амалий конференция «Чўлланиш муаммолари: динамика, баҳолаш, ечим» халқаро илмий-амалий конференция Мирзо Улуғбек илмий меросининг замонавий астрономия фани ва таълими равнақидаги роли "Ўрта Осиё қадимги ва ўрта аср маданиятларининг ўзаро алоқадорлиги: меросийлик ва инновасия" илмий-амалий конференсияси “Buyuk Ipak Yo‘li chorraxasida ziyorat turizmning Renessansi” xalqaro ilmiy-amaliy konferensiya\nКОНФЕРЕНЦИЯЛАР КОНФЕРЕНЦИЯЛАР РЎЙХАТИ УНИВЕРСИТЕТ КОНФЕРЕНЦИЯЛАРИ\nМирзо Улуғбекнинг 625 йиллигига бағишлаб ўтказилаётган “Мирзо Улуғбек илмий меросининг замонавий астрономия фани ва таълими равнақидаги роли” мавзусидаги Республика ёш астроном талабаларининг IX‑илмий-амалий семинар-тренинги\nЖаҳон илм-фан аҳли, айниқса, ўзбек халқи 2019 йил 22 март куни ўзининг севимли фарзанди, қомусий олим, давлат ва жамоат арбоби Мирзо Улуғбекнинг 625 йиллигини кенг нишонлашди. Мамлакатимизнинг барча ҳудудларида, таълим муассасалари ва илмий тадқиқот институтларида бу байрам миллий маданиятимизнинг улкан ютуғи, буюк бобомизнинг дунё тамаддуни ривожланишидаги ҳиссаси сифатида эътироф этилди.\nЎзбекистон Фанлар академияси Астрономия институти жамоаси узоқ йиллардан буён Мирзо Улуғбекнинг астрономия фанидаги бетакрор тадқиқотларини ўрганиш, ёшлар ўртасида тарғиб қилишда ташаббус кўрсатиб келмоқда. Институт жамоаси, хусусан, раҳбариятининг бевосита иштирокида бир қанча олий таълим муассасаларида (СамДУ, АнДУ, ЎзМУ ва ҳ.к.) ўқув-илмий расадхоналар ташкил қилинди ва улар замонавий телескоплар билан жиҳозланди. Жамоа томонидан ҳар йили Республика олий таълим муассасаларида таълим олаётган иқтидорли талабалар ва ёш олимлар учун илмий конференция ва семинар-тренинглар ўтказиб келинмоқда. Бу тадбирлар ҳар йили турли олий таълим муассасаларида ўтказилиши билан ҳам кенг ёшлар оммасини жалб қилишда муҳим роль ўйнамоқда. 2017 йилда ана шундай тадбирлардан бири Андижон давлат университети базасида ўтказилди. 2019 йилда буюк бобомизнинг таваллудларининг 625 йиллиги муносабати билан бу буюк инсон яшаган, ишлаган, мадраса ва расадхона қурган, ўзининг машҳур “Зижи”ни яратган Самарқанд шаҳрида, ва айнан Самарқанд давлат университетида ташкил қилиниши ўзгача бўлмоқда.\nБу йилги семинар-тренингда Андижон давлат университети, Фарғона давлат университети, Ўзбекистон Миллий университети, Низомий номидаги Тошкент давлат педагогика университети, Ажиниёз номидаги Нукус давлат педагогика институти, Муқимий номидаги Қўқон давлат педагогика институти, Жиззах педагогика институти, Қарши давлат университети, Тошкент ахборот технологиялари университети Қарши филиали, Навоий давлат педагогика институти хамда Самарқанд давлат университети талаба ва магистрантлари қатнашишади. Талабалар ва ёш олимлар семинар-тренингда таниқли олимлар (академик Ш.Эгамбердиев, проф.Б.Ахмедов, проф.Б.Махмудов, проф.С.Илясов доц. Ю.Тиллаев)нинг қатнашиши ва маърузалар билан чиқиши ушбу анжуманнинг юқори савияда ташкил қилинаётганлигидан далолат беради.\nСеминар-тренинг дастурида иқтидорли талаба ва ёш олимларнинг маърузаларидан ташқари Самарқанд давлат университетидаги “Астрономия илмий-ўқув маркази”даги оптик кўзгусининг диаметри 48 см бўлган Грабб-Парсонс телескопида осмон жисмларини кузатиш, олинган тасвирларни таҳлил қилиш ва дунёнинг бошқа расадхоналаридаги натижалар билан таққослаш каби ишлар билан иқтидорли талабалар танишишади ва бевосита ўзлари кузатувлар олиб боришади. Оптик телескоп ёрдамида Юпитер, Марс, Сатурн сайёралари, Ой ва бошқа осмон жисмларининг кузатилиши ва замонавий ёруғлик детектори ёрдамида бу ёриткичларнинг тасвирлари олинади. Бу кузатувлар ЎзФА АИ (Ю.Тиллаев, Д.Мирзақулов) ва СамДУ ходимлари (А.Ажабов, Б.Жўраев, Ф.Ҳамроқулов) томонидан ташкиллаштирилади.\nСеминар-тренинг дастуридан Улуғбек мадрасаси ва расадхонасига саёҳат, бу илм-фан масканларидаги музей экспонатлари ва илмий маълумотлар билан танишиш ҳам жой олган.\nТадбирнинг тантанали очилишида СамДУ ректори, профессор Р.И. Халмуродов ва ЎзФА Астрономия институти директори, академик Ш.А. Эгамбердиевларнинг тадбир иштирокчиларига табриклари ҳамда пленар йиғилишда ЎзФА Астрономия институти директори, академик Ш.Эгамбердиев, шу институт профессори Б.Ахмедов, СамДУ проектори Ҳ.А. Хушвақтов, профессор М.Қ. Қодировларнинг маърузалар билан чиқишлари режалаштирилган.\nТадбир якунида семинар-тренинг иштирокчилари ва ёш олимлар сертификатлар билан тақдирланиши ҳамда Самарқанд шаҳрининг диққатга сазовор жойларига ташриф буюрадилар.\nСеминар-тренингнинг тантанали очилиши ва биринчи пленар йиғилиши 2019 йил 9 апрель куни соат 11:30 да Самарқанд давлат университети Бош биноси кичик мажлислар залида бошланади.


Қандай қилиб узоқ жинсий алоқа қилиш мумкин? – Пазанда\nГлавная / Жаҳон / Ажоибот / Қандай қилиб узоқ жинсий алоқа қилиш мумкин?\nBarno Mir 26.08.2021\tАжоибот, Саломатлик Comments Off on Қандай қилиб узоқ жинсий алоқа қилиш мумкин? 403 Показы\nЭҳтиросли олдиндан кўриш ва узоқ давом етадиган жинсий алоқа – кўпчилик еркаклар ва аёллар идеал жинсий алоқани шундай тушунишади. Баъзилар, маҳоратли шерик кечани хурсанд қила олади, бошқалари либидони қондириш учун атиги бир неча дақиқа ишонишади. Олимларнинг фикрича, жинсий алоқа қанча давом етиши керак? Қандай қилиб завқни узайтириш ва еякуляцияни кечиктириш мумкин?\nЖинсий алоқа қанча давом этиши: меъёр Энг кенг тарқалган фикрлардан бири, энг яхши жинсий алоқа узоқ давом етадиган жинсий алоқа еканлигини айтади. Бироқ, сехологияда бу нотўғри деган фикр бор. Бундан ташқари, узоқ давом етадиган алоқа шерикларнинг қониқишидан кўра умидсизликка олиб келиши мумкин. Ҳаммаси жинсий алоқа сиз учун нимани англатишига боғлиқ. Ҳар бир инсон ҳеч бўлмаганда бир марта оддий жинсий алоқа қанча давом етишини қизиқтирганми? Aгар биз вагинал пенетрация ҳақида гапирадиган бўлсак, “Жинсий тиббиёт журнали” тадқиқотига кўра, кўрсаткичлар қуйидагича:\nНормал вақт – 3-7 дақиқа;\nЭнг тез жинсий алоқа 1 дан 2 минутгача давом этади;\nкеракли вақт – 7 дан 13 минутгача;\nжуда узоқ жинсий алоқа 10-30 дақиқага кечиктирилади.\nБу рақамлар тўғридан -тўғри жинсий алоқага тааллуқли бўлиб, олдиндан ўйлашга таъсир қилмайди. Тадқиқот, еркакнинг пенетрациядан кейин бўшашиши учун зарур бўлган вақтга асосланган. ПубМед -да чоп етилган тадқиқот йигитларда оргазм қанча давом етишини кўрсатади. Еркакларга филм кўрсатилди ва олдинги чиқиш давомийлиги ва ер -хотиннинг ҳақиқий жинсий алоқасини екранда баҳолашни сўрашди. Кўпчилик олдинги ўйин вақтини тўғри баҳолаган, лекин жинсий алоқа вақтини ортиқча баҳолаган. Еркакларда оргазмнинг ўртача вақти 2-3 минут деган хулоса келиб чиқади.\nШунингдек, еркаклар олдинга чиқиш пайтида йўл қўядиган 3 та кенг тарқалган хато: сексолог маслаҳати.\n“Оддий жинсий алоқа” тушунчаси афсоналарга бой. Улар одамларнинг яқинлик ҳақидаги тасаввурига таъсир қилади ва шерикларнинг ҳафсаласини пир қилади. Кўп аёллар жинсий қониқиш қуйидаги омилларга боғлиқ деб ҳисоблайдилар:\nжинсий олатни катталиги;\nжинсий алоқа давомийлиги.\nҲақиқий бўлмаган еътиқодлар нафақат шерикларнинг кайфиятини бузиши, балки жинсий дисфункцияга олиб келиши мумкин. Aгар жинсий алоқанинг охирида иккала шерикнинг оргазми назарда тутилган бўлса, унда сиз фақат вагинал пенетрацияга еътибор қаратмаслигингиз керак, чунки сиз тегиниш ва оғзаки жинсий алоқа орқали завқ олишингиз мумкин.\nЖинсий алоқа давомийлигига нима таъсир қилади.\nТўлиқ жинсий алоқа ҳар бир ер -хотин учун турлича давом етиши мумкин, чунки ҳар бир киши ҳар хил. Aгар биз вагинал жинсий алоқа вақтини ҳисобга олсак, у ҳолда узоқ давом етадиган жинсий алоқа норма ҳисобланмайди, шунингдек жуда тез.\nСексолог ётоқда роҳатланишни узайтиришнинг 3 усулини аниқлади.\nБу жараёнга ташқи стимуллардан (уйдаги кичик болалар) соғлиқ муаммоларига қадар турли омиллар таъсир кўрсатади. Жинсий алоқа қанча давом етишига нима таъсир қилиши мумкин:\nўз танангиздан норозилик.\nЁш алоҳида аҳамиятга ега. Ёши улғайган сайин, бу муаммоларнинг пайдо бўлиши еҳтимоли кўпроқ:\nуйғониш учун кўпроқ вақт керак бўлади;\nерекцияга еришиш ва уни ушлаб туриш қийин;\nвагинал қуруқлик ва паст либидо.\nЖинсий функциялар бузилиши ҳам сабаб бўлиши мумкин – ерта ёки кечиктирилган еякуляция:\nWебМД маълумотларига кўра, ерта еякуляция жинсий алоқадан олдин ёки жинсий алоқа бошланишидан бир дақиқадан камроқ вақт ўтиши билан ажралиб туради.\nЕякуляцияни кечиктирганда, еякуляция жуда узоқ вақт содир бўлмайди ёки умуман бўлмайди. Еркакларда бу баъзида содир бўлади, лекин агар муаммо мунтазам характерга ега бўлса, унда шифокорни кўриш яхшироқдир.\nУзоқ танаффусдан кейин жинсий алоқа: аёллар ва еркаклар учун маслаҳатлар.\nОдатда, соғлом кучга ега ва шеригига иштиёқи бор еркак, киргандан кейин бир неча дақиқа ичида, айниқса, бу биринчи жинсий алоқа бўлса, еякуляция қилади. Aёлга оргазмга еришиш қийинроқ, кўпроқ вақт керак. Шунинг учун, жинсий алоқани узайтириш учун қуйидаги усулларни синаб кўринг:\nҚайта кириш. Aгар бу узоқ танаффусдан кейин биринчи жинсий алоқа ёки яқинлик бўлса, у ҳолда еркак узоқ вақт ўзини тута олмайди. Сизнинг шеригингиз сиз бошлаган ишни тугатиши ёки оғиз жинсий алоқа қилишига рухсат беринг, бу еса еякуляцияга олиб келади, еркакнинг ероген зоналари ҳақида унутманг, кейин иккинчи жинсий алоқа қилинг. Одам анча узоқ давом етади.\nПрезервативлар. Маълумки, контрацептив воситалар жинсий олатни сезувчанлигини пасайтиради. Еркакларнинг сезгирлигини йўқотадиган мойловчи моддаларни ўз ичига олган, узоқ муддат чиқариладиган махсус презервативлар ҳам мавжуд.\nПозицияни танлаш. Узоқ вақт давомида жинсий алоқада бўлиш учун, миссионерлик позициясидан воз кечинг, қизиқроқ позицияни танланг, масалан, офицерлик позицияси (аёлнинг шеригининг йелкасидаги оёқлари).\nТўхтатиш. Оргазм яқинлашаётганини ҳис қилиб, еркак қўзғалишнинг биринчи тўлқини ўтмагунча тўхтаб, кейин ишқаланишни давом еттириши керак. Буни аёл ёқтирмагунча бир неча марта қилиш мумкин.\nСиқиш техникаси. Ежакуляциядан олдин қўлингизни бош ва жинсий олатни ўртасида бир неча сония сиқиб қўйинг. Бу ҳаракатнинг тугашини кечиктиради.\nЖинсий алоқада нима дейиш керак ва буни қандай тўғри бажариш керак\nБарча тадқиқотлар ва қоидалар догма емаслигини тушуниш муҳимдир. Aсосийси, иккала шерик ҳам биргаликдаги жинсий ҳаётдан мамнун.\nҲаракатнинг давомийлиги, шунингдек, еркакнинг жисмоний тайёргарлигига, унинг тажрибасига ва ер -хотиннинг таассуротларининг ёрқинлигига боғлиқ. Интим мускулларни ўргатиш учун махсус техникалар мавжуд.\nМасалан, “милтиллаш” (қорин бўшлиғи мушакларини сиқиш ва бўшаштириши) еркакга еякуляция бошланишини бошқаришга ёрдам беради. Оргазмга тезроқ еришмоқчи бўлган аёллар учун шунга ўхшаш усуллар мавжуд.\nЕнди биласизки, жинсий алоқа ўртача қанча давом етади, унинг давомийлигига нима таъсир қилади ва уни қандай ўзгартириш мумкин.\nЕсда тутингки, асосий нарса ўзингизни ва шеригингизнинг ҳис -туйғуларига ва мамнунлигига еътибор қаратишдир. Диққат! Материал фақат маълумот олиш учун мўлжалланган. Шифокор билан маслаҳатлашмасдан, унда тасвирланган даволаниш усулларига мурожаат қилмаслик керак. Шунингдек ўқинг\nПред. Ўт пуфаги касалликлари белгилари уй шароитида даволаш\nСледующая Севги хакида картинка шерлар скачать бесплатно\nҚушлар бизни ўраб олган. Дунёда улар бўлмаган мамлакат йўқ. Биз улар ҳақида тез -тез ўйламаймиз, …


Acne medication 10% Базирон АС 10%\nБош сахифа » ЖАРОХАТЛАР. УГРИ. ПИГМЕНТ » Acne medication 10% Базирон АС 10%\nНарх: 135.000 сум\nAcne medication 10% - АҚШ препарати акне (ҳуснбузарни, угри тошмасини) даволаш учун мўлжалланган, асосий компоненти 10% концентрациядаги Бензоил-пероксид ҳисобланади. ACNE MEDICATION французча Базирон АС аналоги бўлиб, ўртача ва енгил оғирликдаги угри тошмасини ташқи даволашда Россияда кенг фойдаланилади.\nПрепарат бутун дунёда кенг фойдаланилади, ва турли савдо маркалари остида ишлаб чиқарилади. Acnemedication 10% юқори таркибдаги Бензоил-пероксид ва 10% концентрация фойдаланилган ўртача оғирликдаги угри тошмасини даволаш учун.\nБензоил пероксид Propionibacteriumacnesга нисбатан микробга қарши таъсир кўрсатади. Тери мойи ишлаб чиқарилишини босади, мушаклар оксигинациясини яхшилайди, кератолик самарага эга. Натижалар препарат қўлланишини биринчи кунларидан кейин эришилади. Қўллашнинг биринчи кунларидан янги уги яллиғланишлар чиқиши тўхтайди ёки умуман тзхтайди. 7 кундан кейин– фаол угри массаcи яққол кўриниши камаяди, 1 ой ўтганидан кейин – фақат доғлар қолади, тери эпидермиси янгиланганидан кейин улар ўтиб кетади (косметологияда мумкин)\nПрепарат мустақил ёки қўшимча восита тайинланади, масалан, акне оғир формасида, фурункулез даражаси – фақат сиртқи воситадан фойдаланиш етарли бўлмайди.\nБазирон терига ёрқинлик, силлиқлик беради ва тери мойли бўлмайди.


Араб лаққи | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариАраб лаққи\nҚадим замонларда Бухоронинг бир подшоҳи бўлиб, унинг молу дунёси кўп экан. Фарзандлари ҳам анча экан. Подшо кайфу сафони, ўйин-кулгини яхши кўрар, унинг саройида сонсиз ҳофизлар, чолғувчилар, қизиқчилар ҳам бор экан. У, бирор жойга боргудай бўлиб қолса, аҳли санъатни ҳам ўзи билан олиб юрар экан. Санъаткорлар ичида кекса бир чол ҳам бор экан. Бу чолни кишилар Араб лаққи деб аташар экан. Араб лаққи ҳам бошқа санъаткорлар қаторида бирга юрар ва подшо сўраган вақтда, бир-икки калима кулгили латифа айтиб, ўтирган кишиларни кулдириб қўяр экан, холос. Сўрамаса, эшик ёнидан нари кетолмай, подшо сўзини кутиб ўтирар экан. Араб лаққининг кийишга кийими, ейишга овқати ҳам бўлмагани учун у борган жойлардаги «азиз» меҳмонлар олдидан ортган ошни нон орасига қўйиб, уйида кутиб ўгирган кампирига келтирар экан. Чол билан кампир ниҳоятда камбағал ва қашшоқ ҳолда яшар эканлар. Уларни кишилар на тўйга, на томошага ва на маъракага айтар эканлар. Бунинг устига парвардигор бирор фарзандни ҳам раво кўрмабди. Чол билан кампир уйда ўтирганларида узоқдан-узоқ ҳасратлашиб дардлашар эканлар.\nАраб лаққи кунларнинг бирида подшо ва унинг мулозимлари билан жуда узоқ юрибди, чарчаганидан бутун коинотга лаънатлар ўқибди. Унинг ҳаётдан норозилиги тўғрисидаги хабар подшога бориб етибди. Маишат кайфини суриб ўтирган подшо, чолни олдига чақиртириб арзини сўрамоқчи бўлганида, чол унга қулоғини тутибди. Атрофда ўтирган ўнлаб кишилар чол билан подшо ўртасида бўлиб ўтган гапни эшитмай ҳайратда қолибдилар.\nОрадан кўп ўтмай чол билан кампирнинг турмушлари яхшиланибди. Кампирни ён қўшниларидан ташқари, Бухоронинг кўзга кўринган бойлари, амалдорлари тўйларига айта бошлабдилар. Ҳайитларда аллақандай номаълум кишилар чол уйига қимматбаҳо совғалар келтира бошлабдилар. Қисқа вақт ичида Араб лаққининг омбори ғалла билан тўлибди, молхонасига сигир, қўш ҳўкиз, отлар боғланибди. Чол билан кампирнинг кийими ҳам шойи бўлибди, шундай қилиб чол билан кампир жуда бойиб кетибдилар. Кунларнинг бирида бунинг хабари подшога етибди. Подшо чолни олдига яна чақиртириб, унинг бойиб кетиш сабабини сўрабди. Араб лаққи шунда подшога қараб:\n— Ҳазрат олийлари, мен бунинг сабабларини олдин ҳеч билмаган эдим, кейин-кейин тушуна бошладим. Ўзингизга маьлумки, менинг раҳматли отам сизнинг раҳматли отангиз даврида хизматкор эди, мен бўлсам ёшлигимда ҳофизлик қилар эдим, ёшим улғайгач, кишиларингиз: «Товушинг бузилибди, қарибсан», деган гаплар билан ҳофизликдан четлаштирдилар, охири куним ўтмагач, тўпчибошига арз қилдим, сўнгра у мени яна давлатингиз соясида ҳикоя айтиб юришга ижозат олиб берди. Ана шундан буён йигирма йил ўтди. Бир марта араб ҳикоясини айтганимда: «Араб ҳикояларини бузиб айтадиган лақма», дейишди. Ундан кейин номим Араб лаққи бўлди. Бир куни чарчаб, ҳолдан кетиб, ўзи яратиб ғамхўрлик қилмаган коинотга лаънатлар айтганимни эшитиб, сабабини сўрамоқчи бўлганингизда сизга қулоғимни тутдим. Сиз қулоғимга шивирлаб, қарғишим сабабини сўрадингиз, атрофдаги ўтирган кишилар бундан хавфсирадилар. Ана шу кундан бошлаб қонунсиз иш қилувчи қозингиз, ҳокимингиздан тортиб, оддий солиқчингизгача менга совға бера бошладилар. Улар икковимизни сирдош деб ўйладилар ва ўзларининг гуноҳларини беркитиш учун мени рози қилиб турдилар. Бўлган иш шу. Ким билади, менга ўхшаганлар жуда кўп. Ҳар бир камбағал мен каби уларни қақшатса-ю, сўнг сирларини очиб уни фош қилиб ташласа, кўп яхши кунлар бўлар эди, — деган экан.\n← Аввалги Аввалги Ношуд бола\nКейинги → Кейинги: Икки аҳмоқ